Tricky | Spacepuke\nPosts Tagged ‘Tricky’\nLast Exit To Belltown\naudio by Tricky – Christiansands\nΟκτώβριος 11, 2010 at 1:13 μμ\nTagged with short films, Tricky, Videos\nDark and Tricky\nΕξω απ το Fuzz, κοσμος μαζεμενος περιμενει.. Χωνομαστε στο πληθος να παρουμε σειρα για να μπουμε..αλλα και να ζεσταθουμε.. Τελειος καιρος για το αποψινο ραντεβου μας.\nΗ ωρα περναει και ακομα περιμενουμε εξω.. κοιταζομαστε με ανησυχια.. Δεν προχωραει τιποτα.. Ο κοσμος αρχιζει να κραζει και κατι σταγονες πεφτουν, ετσι για να φρικαρουμε περισσοτερο.. Πισω μου μια κοπελα γκρινιαζει και απειλει τις φιλες τις πως αμα δεν μπουνε σε 5 λεπτα θα φυγει.. μια αλλη λεει πως ακουσε οτι στην Θεσσαλονικη επαιξε death metal και ενα μονο Trip Hop κομματι.. φρικαρουν περισσοτερο και χαμογελω. Ψαχνω κανα φρικιο στο πληθος.. τιποτα.. τετοια ομοιογενεια πια.. Ολοι και ολες μια κοψια.. χαθηκαν οι ρατσες των συναυλιων.. απλα παρατηρω και δεν γκρινιαζω (και γω στο ιδιο μαντρι ειμαι).\nΕπιτελους μπηκαμε και μας ζητανε συγνωμη για την καθυστερηση εξαιτιας τεχνικου προβληματος.. παλι καλα..\nΟ χωρος του Fuzz ειναι μια μαλακια εχω να πω.. Οπως ειπε και η φιλη μου.. νομιζεις πως εισαι σε mainstream μπαρ και οχι σε χωρο συναυλιακο.. ασε το σετ λιστ που ακουσαμε περιμενοντας να ξεκινησει το λαιβ… Ντισκο χαουζ και ενα καρο remixes σε παλια classics.. (boring).. εντελως ασχετα με αυτο που θα ακολουθουσε..\nΧωρις πολλα και απλα.. η σκηνη γεμιζει με τους μουσικους και τον Τricky..\nΟ Ηχος χαλια.. Η σκηνη αδιαφορη.. τα φωτα ενοχλητικα να πεφτουν πανω μας..και ξεκιναει το λαιβ..\nΚαπου εκει τελειωνει και η γκρινια..και ο ηχος ψιλοστρωνει (ευτυχως)\nΑυτη τη φορα μου εκανε την χαρη.. Trip Hop και ξερο ψωμι.. Εκτελεσεις με ατελειωτες κορυφωσεις και ενα τεμπο που σε υπνωτιζε.. Κλασσικα κομματια με εκπληκτικες ενορχηστρωσεις.. και ενα σετ λιστ που ειχε απ ολα.. Πανω απ ολα ομως.. η ερμηνεια του Tricky..\nΑπλα βγηκε στην σκηνη με μια καυτρα συντροφια και μεσα απο την εσωστρεφεια και την αυθεντικοτητα του, κατορθωνε να επικοινωνει.. κινησεις σπασμωδικες.. σαν ενας μποξερ που παλευει με φαντασματα… και ξεσπασματα που ξεσηκωναν τον κοσμο..\nΚορυφαιο κομματι..το «Vent»\nΑπιθανη βρωμια.. τρελη μαυριλα και τα μυαλα μαρμελαδα.. Ηταν ακριβως αυτο που χρειαζομουν μετα απο τοση πιεση τις τελευταιες μερες.. μια κρουστα βρωμιας και εσωστρεφειας.. Αυτο ειναι το trip hop για μενα.. ενα ταξιδι προς τα μεσα, για να βγεις προς τα εξω παλι, καλυτερος(?)..\nΣτο Ace of Spades γινετε ενας χαμος.. πριονια και ολοι χορευουν μανιωδως.. μα καλα.. που ηταν κρυμμενοι ολοι αυτοι οι μεταλλαδες.. τουλαχιστον εμφανισιακα δεν τους πηρα χαμπαρι πριν.. Σπρωξιματα εκ του ασφαλους και τσαμπουκοχαβαλες με το γαντι.. οι γκομενες λιγο φρικαρανε.. αλλα ειχαν πλακα..\nΕντωμεταξυ ( μου το κολλησες), τα ποδια μου εχουν βιδωθει στο πατωμα.. και εχω χαθει στον λαβυρινθο του μυαλου μου.. Scary.. και αυτος συνεχιζει να παιζει.. εχω χασει ποσα encore εγιναν\nΚαι καπου εκει τελειωσε.. Ξυπνα!\nΚοιταζομαστε και ειμαστε λες και βγηκαμε απο κατασταση τρανς.. αλλου γι’αλλου…\nΕπιστροφη στην πραγματικοτητα και στα αληθινα σκοταδια..\nPS. Καλη εως αδιαφορη στα φωνητικα η τραγουδιστρια.. αλλα η Martina ειναι αναντικαταστατη.. ηταν ο τελειος καταλυτης στην μουσικη του Tricky.. γιαυτο και η επιλογη των βιντεο παρακατω ειναι απο εκεινη την περιοδο..\nTricky + Martina Topley Bird – Black Steel (Live)\nTricky + Martina Topley Bird – Christiansands (Live)\nΔεκέμβριος 1, 2008 at 12:42 πμ\nTagged with Live Athens 2008, Tricky, Videos\nTricky Trip Fucking Hop In Athens 28th Nov.\nΣαν παιδι μεγαλωσα με την σκηνη του Μαντσεστερ και συνεχισα με την Τριπ χοπ των Massive Attack, των Portishead και του.. Tricky. Μια χαρα βασεις, δεν νομιζετε?\nΤην πρωτη επισκεψη του Tricky στο Ροδον (ζωη σε λογου μας), την ειχα χασει.. Ιστορικη συναυλια.. και ειχα φαει τα απαυτα μου που την ειχα χασει.. Ενας καρα-σκοτεινος Tricky, στα πρωτα χρονια του.. αξιος αντιπροσωπος της τριπ χοπ σκηνης τοτε, και με την Θεα-Martina Topley Bird διπλα του..\nΕννοειται πως την δευτερη φορα δεν υπηρχε περιπτωση να τον χασω.\nΕιμουν στην Τεχνοπολη στο Γκαζι, παρων σε κατι σαν κιαυτο:\nΟχι ο Tricky που πρωτογνωρισα.. ομως Καθολου δεν με χαλασε.. Βρωμια λεμε.. Γουσταρω\nΗταν μια ευχαριστη εκπληξη.. οπως οταν ειχα πρωτο δει τον Moby στην Δραπετσωνα.. να βγαζει τον Πανκ εαυτο του, οταν ολοι περιμεναμε να παιξει Ηλεκτρονικο σετ.\nΤωρα ερχεται ξανα..\n(Η αφισσα τα λεει ολα!! χεχε)\nΝοέμβριος 26, 2008 at 10:06 πμ\nTagged with Live Athens 2008, Tricky


Νεκρός 35χρονος ομογενής από πυρά της αστυνομίας στο Βουλιαράτι Αλβανίας | lefkadaonline.gr\nΝεκρός 35χρονος ομογενής από πυρά της αστυνομίας στο Βουλιαράτι Αλβανίας\n28/10/2018 lefkadaonline.gr\t0 Σχόλια Kolivas.de\nΝεκρός από πυρά αστυνομικών έπεσε 35χρονος ομογενής τον οποίο καταδίωκαν οι ειδικές δυνάμεις της αστυνομίας της Αλβανίας. Πρόκειται για τον Κωσταντίνο Κατσίφα.\nΣε ανταλλαγή πυροβολισμών με δυνάμεις της αλβανικής αστυνομίας, ο 35χρονος έπεσε νεκρός. Το υπουργείο Εξωτερικών στην ανακοίνωσή του, εκφράζει τη βαθειά λύπη του για το θάνατο του Έλληνα ομογενή και τα συλλυπητήριά του στην οικογένειά του και συνεχίζει: «Σε κάθε περίπτωση, είναι απαράδεκτο το γεγονός ότι η επιχείρηση έφτασε σε σημείο απώλειας ανθρώπινης ζωής. Αναμένουμε από τις αλβανικές αρχές την απόλυτη διαλεύκανση των συνθηκών υπό τις οποίες έχασε τη ζωή του ο εν λόγω Έλληνας πολίτης και θα προβούμε στις απαραίτητες ενέργειες άμεσα».\nΝα σημειωθεί ότι μέσα ενημέρωσης της Ελλάδας και της Αλβανίας, αναφέρουν πως πριν τους πυροβολισμούς, ο 35χρονος ομογενής είχε υψώσει την ελληνική σημαία στο στρατιωτικό νεκροταφείο, στο Βουλιαράτι της Αλβανίας, των Ελλήνων πεσόντων στο πλαίσιο της επετείου της 28ης Οκτωβρίου, γεγονός που κινητοποίησε την αστυνομία της Αλβανίας.\nΕκ μέρους της ΝΔ, ο τομεάρχης Εξωτερικών Γιώργος Κουμουτσάκος καλεί τις αλβανικές αρχές «να διευκρινίσουν άμεσα τις ακριβείς συνθήκες κάτω από τις οποίες οδηγήθηκαν τα πράγματα στο τραγικό αυτό γεγονός». Επίσης καλεί την ελληνική κυβέρνηση «να προχωρήσει άμεσα σε έντονο διάβημα προς την αλβανική κυβέρνηση απαιτώντας πλήρη ενημέρωση, άμεση διερεύνηση των γεγονότων και απόδοση ευθυνών όπου υπάρχουν». Τέλος, καλεί «τα μέλη της εθνικής ελληνικής μειονότητας στην Αλβανία να διατηρήσουν την ψυχραιμία τους».\n← 3 έξυπνοι τρόποι να ξεφορτωθείς το κρύωμα μέσα σε ένα βράδυ\nΓ’ ΕΠΣΑ: Νικηφόρο ξεκίνημα για τον Άρη Αιτωλικού →\nΕκλογές στον Αγροτικό Συνεταιρισμό Λευκάδας “ΤΑΟΛ”


Elegant chic γάμος με κυρίαρχο χρώμα το λευκό | Άννυ & Χάρης - Love4Weddings\nReading : Elegant chic γάμος με κυρίαρχο χρώμα το λευκό | Άννυ & Χάρης\nHome >> #love4weddingsbrides >> Elegant chic γάμος με κυρίαρχο χρώμα το λευκό | Άννυ & Χάρης\nΟ γάμος που μοιραζόμαστε σήμερα μαζί σας εκπέμπει μια ιδιαίτερη κομψότητα! Το ερωτευμένο ζευγάρι αποφάσισε να ενωθεί για πάντα, πραγματοποιώντας έναν καλοκαιρινό, σικάτο γάμο στη Θεσσαλονίκη που επιμελήθηκε με τον πιο όμορφο τρόπο η Soo Events. Με κυρίαρχες αποχρώσεις το λευκό και το χρυσό, η μέρα εμπλουτίστηκε με κλασάτες λεπτομέρειες, λαμπερές πινελιές και όμορφα μπουκέτα φρέσκων λουλουδιών. Αγαπήσαμε το γοργονέ BERTA νυφικό της πανέμορφης νύφης από τον οίκο Primalicia Bridal Designers, που με τα μακριά μανίκια, την εντυπωσιακή ουρά και τα ιδιαίτερα του μοτίβα, αγκάλιαζε τέλεια τη σιλουέτα της, προσφέροντας μια αριστοκρατική εμφάνιση. Απολαύστε κάθε λαμπερή λεπτομέρεια μέσα από τις παρακάτω εικόνες από Dimitris Andritsos Photography!\n«Τα blogs Love4Weddings, EverAfter και Chic and Stylish Weddings ήταν η σανίδα σωτηρίας μου. Τα παρακολουθούσα ανελλιπώς, άντλησα υπέροχες ιδέες, τις οποίες και κατάφεραν να υλοποιήσουν οι κατάλληλοι επαγγελματίες που επιλέξαμε χάρις σε εσάς. Σας ευχαριστούμε θερμά!»\nΗ νύφη μοιράστηκε μαζί μας: «Το νυφικό μου ήταν BERTA, σε στιλ γοργονέ, με μακριά μανίκια και εντυπωσιακή ουρά. Παρότι δεν είχα φανταστεί ποτέ το νυφικό μου, το λάτρεψα από την πρώτη στιγμή που το είδα.»\n«Γνωριστήκαμε τελείως τυχαία και ήταν έρωτας με την πρώτη ματιά. Η πρόταση γάμου έγινε έναν χρόνο αργότερα στο Παρίσι, την ημέρα των γενεθλίων μου. Μετά από ένα υπέροχο δείπνο καταλήξαμε στην Place du Trocadéro, όπου και μου ζήτησε να τον παντρευτώ με φόντο τον Πύργο του Άιφελ. Τα λόγια ωχριούν μπροστά στα συναισθήματα που με πλημμύρισαν όταν γονάτισε…»\n«Νομίζω ότι το στυλ του γάμου μας θα μπορούσε να χαρακτηριστεί ως elegant chic. Το χρώμα που κυριάρχησε ήταν το λευκό σε συνδυασμό με χρυσές και μεταλλικές πινελιές.»\n«Για τη νυφική ανθοδέσμη μου επέλεξα λευκές ορχιδέες.»\n«Αναμφισβήτητα όλες οι στιγμές του γάμου μας ήταν ονειρικές. Ίσως η πιο συγκινητική στιγμή ήταν, όταν συνοδευόμενη από τον πατέρα μου και τον πεθερό μου, αντίκρισα τον άντρα μου να με περιμένει στην είσοδο της εκκλησίας.»\n«Παντρευτήκαμε στον ιερό ναό της Του Θεού Σοφίας, στη Θεσσαλονίκη, στις δύο Ιουνίου. Συμπτωματικά, στην ίδια εκκλησία είχαν παντρευτεί οι γονείς και των δύο μας και αποφασίσαμε να ακολουθήσουμε την… παράδοση.»\n«Ο σχεδιασμός ενός γάμου είναι πράγματι μια δύσκολη υπόθεση, αλλά μπορεί κάλλιστα να γίνει διασκεδαστική. Θα συμβούλευα μια μέλλουσα νύφη να μην αναλωθεί σε ασήμαντες λεπτομέρειες και να απολαύσει αυτήν τη μοναδική εμπειρία μαζί με τον σύντροφό της και τους αγαπημένους της.»\nWedding Rings & Cufflinks:\nPrevious Post: « Πανέμορφος γάμος σε ξωκλήσι | Ασπασία & Γιώργος\nNext Post: Ρομαντικο βιντεο γαμου στην Κερκυρα | Βασιλικη & Gino »


Amfipoli News: Όταν το σώμα ΜΥΡΙΖΕΙ…. κάτι ΑΣΧΗΜΟ συμβαίνει στην υγεία μας! Πώς μυρίζει η κάθε ασθένεια και πώς θα το καταλάβετε…\nΌταν το σώμα ΜΥΡΙΖΕΙ…. κάτι ΑΣΧΗΜΟ συμβαίνει στην υγεία μας! Πώς μυρίζει η κάθε ασθένεια και πώς θα το καταλάβετε…\nΔεν είναι, μάλιστα, τυχαίο ότι, όπως δημοσιεύεται και στην επιθεώρηση «Sensors», η τεχνολογία της ανίχνευσης των νοσημάτων μέσω της χαρακτηριστικής μυρωδιάς που αναδύει το σώμα, έχει εξελιχθεί πολύ την τελευταία 25ετία, όπως διαβάσαμε σε ειδησιογραφικό πόρταλ με θέματα σχετικά με την υγεία. Δείτε αναλυτικά πώς μεταβάλει η κάθε ασθένεια την οσμή του σώματός μας σύμφωνα με τα στοιχεία που γνωρίζουμε:


Τουλάχιστον έντεκα νεκροί από την κακοκαιρία στο Μαρόκο | Η ΚΑΘΗΜΕΡΙΝΗ\n02.12.2014 • 08:15\nΠροηγουμένως, ο Τύπος της χώρας είχε αναφέρει ότι επτά άνθρωποι πέθαναν από τις καταρρακτώδεις βροχές, οι οποίες ήταν οι χειρότερες των τελευταίων τριάντα ετών, σύμφωνα με την εφημερίδα The Economist. Από την Παρασκευή έως την Κυριακή στο νότιο Μαρόκο έπεσε ύψος βροχής που ισοδυναμεί με το αντίστοιχο ενός έτους, όπως αναφέρουν οι αρχές.\nΟι καιρικές αυτές συνθήκες οδήγησαν σε υπερχείλιση ποταμών και σε σημαντικές υλικές ζημιές στις υποδομές μεγάλων περιοχών. Χιλιάδες σπίτια έχουν υποστεί ζημιές ή καταστράφηκαν ολοσχερώς, δρόμοι έκλεισαν ενώ προβλήματα υπάρχουν στο δίκτυο ηλεκτρικής ενέργειας και στην ύδρευση.\n«Προτεραιότητα θα δοθεί στην λειτουργία των οδικών αρτηριών και την αποκατάσταση του ηλεκτρικού ρεύματος, την ύδρευση και στις υπηρεσίες υγείας», δήλωσε από την επαρχία Γκουελνίμ όπου εκτός των άλλων πολλοί άνθρωποι είναι άστεγοι.


Bιαστικός ο υπουργός Υποδομών για τον Αχελώο: Πρέπει να ληφθούν γρήγορα αποφάσεις | AgrinioNews\nBιαστικός ο υπουργός Υποδομών για τον Αχελώο: Πρέπει να ληφθούν γρήγορα αποφάσεις\n27 Ιανουαρίου 2020, 9:02 πμ\nΤα έργα στον Αχελώο μπαίνουν στην ατζέντα του υπουργείου Υποδομών. Σε χθεσινή του παρουσία και ομιλία στο πάνελ των υποδομών του συνεδρίου «ΙΙ Ευρωπαϊκό Forum Ανάπτυξης» που πραγματοποιήθηκε στην Λάρισα ο υπουργός ΥΠΟΜΕ, Κώστας Καραμανλής, υπήρξε σαφής.\nΌπως αποκάλυψε ο κ.Καραμανλής, πριν από λίγες μέρες έγινε ευρεία σύσκεψη στο Υπουργείο στην οποία συμμετείχαν όλοι οι εμπλεκόμενοι Υπουργοί. Μελετώνται οι απόψεις αλλά και οι πτυχές του έργου, και εξετάζει βάσει των αποφάσεων του ΣτΕ τι μπορεί να γίνει για να μην καταρρεύσουν οι κατασκευές που έχουν πραγματοποιηθεί εδώ και χρόνια. Το θέμα που κυριάρχησε και στο πάνελ είναι τι θα γίνει με την περίφημη εκτροπή του Αχελώου.\nΤΑ ΠΡΩΤΑ ΕΡΓΑ\nΌπως εξήγγειλε ο υπουργός ΥΠΟΜΕ, μέχρι το τέλος Μαρτίου θα προκηρυχθεί διαγωνισμός για τις εργασίες συντήρησης των ημιτελών έργων του Αχελώου. Τα τεύχη δημοπράτησης είναι σε διαδικασία ελέγχου και αφορούν κυρίως του καθαρισμού των σηράγγων εκτροπής του Φράγματος Συκιάς, της επισκευής της επένδυσης τους και των επεμβάσεων στην είσοδο-έξοδο της σήραγγας. Πρόκειται για έργασίες για τις οποίες έχει εξασφαλιστεί περιβαλοντική απαλλαγή. Τα έργα είναι απαραίτητα για την αντιπλημμυρική προστασία της περιοχής και την προστασία των υφιστάμενων κατασκευών.\nΤΡΙΑ ΔΕΔΟΜΕΝΑ ΓΙΑ ΤΟΝ ΑΧΕΛΩΟ\nΟ υπουργός Υποδομών υποστήριξε ότι υπάρχουν τρία δεδομένα:\n«Το πρώτο είναι ότι η Θεσσαλία αντιμετωπίζει ένα σοβαρότατο και επείγον υδατικό και οικολογικό πρόβλημα, εξαιτίας της υπεραντλήσεως μη ανανεούμενων υπόγειων υδάτινων αποθεμάτων. Δεν μπορούμε να ενδιαφερόμαστε για το περιβάλλον και να το αγνοούμε αυτό, ούτε να συζητάμε για βιώσιμη ανάπτυξη και να μην λύνουμε ένα τέτοιο πρόβλημα.\nΤο άλλο δεδομένο, για το οποίο δεν έχω ακούσει πειστικό αντίλογο, είναι ότι το πρόβλημα μπορεί να αντιμετωπιστεί με την ήπια μεταφορά από τον Αχελώο ποσότητας νερού μικρότερης από το 10% των υδάτων του ποταμού που ούτως ή άλλως χύνονται στη θάλασσα».\nΤο τρίτο δεδομένο «είναι ότι για το σύνολο των έργων του Αχελώου μέχρι σήμερα έχουν δαπανηθεί πάνω από 650 εκατομμύρια ευρώ – τα οποία θα πάνε οριστικά χαμένα αν εγκαταλειφθεί πλήρως το έργο. Συγκεκριμένα, 352 για το φράγμα της Συκιάς που δεν έχει ολοκληρωθεί ακόμα και άλλα 300 για το φράγμα της Μεσοχώρας, της ΔΕΗ, που έχει ολοκληρωθεί αλλά δεν έχει τεθεί σε λειτουργία.\nΥπάρχει όμως και ένα δεδομένο ακόμα: Ότι «το νέο σχέδιο διαχείρισης των υδάτων της λεκάνης απορροής Αχελώου που εγκρίθηκε επί ΣΥΡΙΖΑ στο τέλος του 2017, προβλέπει μηδενική μεταφορά υδάτων προς τη Θεσσαλία. Μηδέν… Αυτό που πρέπει να γίνει, συνεπώς, είναι να εξετασθεί και διερευνηθεί η δυνατότητα τροποποίησης του υφιστάμενου σχεδιασμού του φράγματος Συκιάς, λαμβάνοντας υπόψη τις μελέτες για μία ήπια μερική μεταφορά υδάτων από τον Αχελώο».\nΣημαντική πάντως ήταν, στη συζήτηση που ακολούθησε στο πάνελ και η φράση του υπουργού σε απάντηση πως θα ξεπεραστούν οι διαφορές μεταξύ περιφερειών. Πιο συγκεκριμένα είπε «εδώ έχουμε να κάνουμε με μία περιφέρεια που πάσχει από έλλειψη νερού και μία άλλη περιφέρεια που πλημμυρίζει. Θα πρέπει να κάτσουν κάτω οι φορείς και να βρουν κοινό τόπο προκειμένου να γίνει σωστή διαχείριση των υδάτινων πόρων».\nΤΙ ΕΙΠΕ Ο ΑΓΟΡΑΣΤΟΣ\nΣτο πάνελ συμμετείχε και ο Περιφερειάρχης Θεσσαλίας που υποστήριξε ένθερμα το έργο εκτροπής και μάλιστα τόνισε ότι η απόφαση του ΣτΕ που ήταν και ο λόγος που σταμάτησαν τα έργα δεν στηρίχθηκε σε περιβαλλοντικά, αλλά γραφειοκρατικά δεδομένα. Ο ίδιος πιστεύει ότι το θέμα μπορεί να ξανατεθεί και να προχωρήσουν τελικά τα έργα με οφέλη και στις δύο περιφέρειες. Επίσης σημείωσε ότι έχουν γίνει έργα εκατοντάδων εκατομμυρίων τα οποία κινδυνεύουν να καταρρεύσουν λόγω αχρησίας.\nΤέλος κάνοντας αντίλογο στην παρουσία ή όχι φραγμάτων σημείωσε, δείχνοντας σχετικό χάρτη, ότι ήδη υπάρχουν σε λειτουργία φράγματα στη διαδρομή του Αχελώου. Έφερε δε ως παράδειγμα αξιοποίσης των υδάτινων πόρων, την περίπτωση της λίμνης Πλαστήρα για την οποία υποστήριξε πως αν δεν υπήρχε, δεν θα μπορούσε να υδροδοτηθεί ο κάμπος στην περιοχή της Καρδίτσας.\nΠροηγούμενο: 2.000 προσλήψεις στις Ένοπλες Δυνάμεις (βίντεο)\nΕπόμενο: Με ξηρομερίτικες ρίζες η Βασίλισσα του Πατρινού Καρναβαλιού 2020\n27/01/2020 at 4:18 ΜΜ\nΡΕ ΠΑΙΔΙΑ ΕΜΕΙΣ ΠΟΥ ΒΡΙΣΚΟΜΑΣΤΑΝ ?? ΔΕΝ ΜΑΣ ΑΦΟΡΑ ? CHRISTOS


Δίκτυο Ενημέρωσης Μικρής Λιανικής | synpeka.gr - Ε ψιτ…εσύ που ασχολείσαι με τον ΠΑΟΚ και τον ΟΛΥΜΠΙΑΚΟ, για άκου αυτό με προσοχή!(βίντεο) Δίκτυο Ενημέρωσης Μικρής Λιανικής | synpeka.gr - Ε ψιτ…εσύ που ασχολείσαι με τον ΠΑΟΚ και τον ΟΛΥΜΠΙΑΚΟ, για άκου αυτό με προσοχή!(βίντεο)\nΦεβρουαρίου 03 2020\tμέγεθος γραμματοσειράς\tμείωση του μεγέθους γραμματοσειράς αύξηση μεγέθους γραμματοσειράς 0\nΜε προσοχή όμως και τέρμα την ένταση:\nΟ γνωστός ιστορικός ερευνητής Γιώργος Ρωμανός έγραψε περί «Χάγης» μια ανάλυση που τσακίζει κόκκαλα. Ο πρωθυπουργός και σύμπαν το πολιτικό προσωπικό αξίζει να …\nτην αποστηθίσουν και φυσικά να την τηρήσουν με θρησκευτικήν ευλάβεια.\nΤο ΔΔΧ αποτελεί υπάλληλο εξάρτημα των μεγάλων Δυνάμεων που ελέγχουν τον ΟΗΕ.\nΤο Συμβούλιο Ασφαλείας και η Γεν. Συνέλευση τού ΟΗΕ μπορεί να ζητήσουν γνωμοδοτήσεις μόνο για νομικά ζητήματα.\nΤο ΔΔΧ εκδίδει αποφάσεις που δεν δεσμεύουν κανένα. Παράδειγμα η πρόσφατη καταδικαστική απόφαση κατά της Κίνας στην αντιδικία της με τις Φιλιππίνες. Η Κίνα την θεώρησε άκυρη και δεν την εκτέλεσε.\nΤο ΔΔΧ επιλαμβάνεται της επίλυσης μόνον νομικών διαφορών, όπου νομική διαφορά κρίνεται μόνον ως αμοιβαία αμφισβήτηση νομίμου δικαιώματος.\nΔιαβάστηκε 137802 φορές


Κορωνοϊός: Σε καθεστώς lockdown Φωκίδα και Ανώγεια - Τι ισχύει για την Λάρισα — Start Media Corfu TV | Ράδιο Κέρκυρα 100.1\nΑρχική ΕΛΛΑΔΑ Κορωνοϊός: Σε καθεστώς lockdown Φωκίδα και Ανώγεια – Τι ισχύει για την...\nΑπό την πλευρά της η Καθηγήτρια Παιδιατρικής Λοιμωξιολογίας και μέλος της Επιτροπής Εμπειρογνωμόνων, Βάνα Παπαευαγγέλου τόνισε ότι μέχρι σήμερα τα κρούσματα από κορωνοϊό έχουν ξεπεράσει παγκοσμίως τα 115 εκατ., ενώ οι θάνατοι έχουν φτάσει τα 2,5 εκατ. άτομα.\n«Ήμουν και παραμένω αισιόδοξη ότι θα τα καταφέρουμε», κατέληξε.\nΟ αγώνας είναι άνισος, αλλά ελπίζουμε ότι μια σταδιακή μείωση των κρουσμάτων θα ανοίξουμε κάποιες δραστηριότητες που όλοι μας έχουμε τόσο μεγάλη ανάγκη.\nΜε το να περπατάμε σε ανοικτούς χώρους, τηρώντας τις αποστάσιες, δεν συμβάλλουμε στην περαιτέρω διασπορά της νόσου, όσο με τις κοσμοσυρροές και το συνωστισμό σε πάρκα και πλατείες, με ομάδες 5-10 ατόμων.\nΧωρίς περιορισμούς οι μετάσεις στα ΚΤΕΟ\nΠροηγούμενο άρθροΣχολεία: Χωρίς προαγωγικές εξετάσεις φέτος σε Γυμνάσια-Λύκεια\nΕπόμενο άρθροΠαγκόσμια Ημέρα της Εργαζόμενης Γυναίκας: Προσυγκέντρωση στο Μαράσλειο από τις Ομάδες Γυναικών


Αμάν! Αμάν! - Αλκυόνη Παπαδάκη (Review) ~ Book Notes by Athina


Ο μύθος του Ιπτάμενου Ολλανδού μήπως δεν ηταν καράβι?\n,Ο μύθος του Ιπτάμενου Ολλανδού μήπως δεν ηταν καράβι?\nHome,Ανεξήγητα.,Ο μύθος του Ιπτάμενου Ολλανδού μήπως δεν ηταν καράβι?\nΑΕΤΟΣ 6:36 μ.μ. 18 Νοε 2017 0 σχόλια\nΤην έννοια του "πλοίου" θα είχε κάθε μεγάλο άγνωστο σκάφος η αντικείμενο που κινείτε μονο του πάντως,ετσι θα φαινόταν στα μάτια των ανθρώπων εκείνη την εποχή, σε μια εποχή που δεν υπήρχαν μηχανές, πίσω απο ένα μύθο υπάρχει πάντα μια αλήθεια!έχουν υιοθετήσει σκόπιμα οτι οι "μύθοι" ειναι άπλα φανταστικές ιστορίας,ειδικά όταν ανατρέπουν την επίσημη ιστορία, να θυμίσουμε οτι ο Ερρίκος Σλήμαν ανακάλυψε την Τροία που μέχρι τότε έλεγαν οτι ηταν ένας μύθος και δεν υπήρχε αυτο το μέρος! ας δούμε τι λέει η ιστορία σύμφωνα με την omadaorfeas:\nΓια περισσότερα από εκατό χρόνια, ο θρύλος του Ιπτάμενου Ολλανδού «στοιχειώνει» τις συζητήσεις των ευρωπαίων ναυτικών. Ποια είναι όμως η ιστορία του πολυθρύλητου πλοίου-φάντασμα...;\nΟλόκληρη η ναυτιλιακή Ιστορία είναι γεμάτη από πλοία που έφευγαν για μακρινούς προορισμούς και που ποτέ δεν έφταναν εκεί, ηττημένα από τα τρομερά στοιχεία της Φύσης. Κάποια από αυτά, σύμφωνα με το θρύλο, δεν στέριωσαν στα αβυσσαλέα νεκροταφεία που αποτελούσαν οι βυθοί των ωκεανών, αλλά συνέχισαν να διασχίζουν τις θάλασσες, στοιχειώνοντας τα πελάγη. Ο Ιπτάμενος Ολλανδός αποτελεί ζωντανό κομμάτι αυτού του στόλου - φάντασμα.\nΠολλοί ήταν οι ναυτικοί εκείνοι που ορκίζονταν σε ότι πιο ιερό είχαν ότι ήταν μάρτυρες μιας ακόμα εμφάνισης του πλοίου φάντασμα. Ο πιο διάσημος ανάμεσά τους ήταν ο νεαρός δούκας του Γιορκ, ο μελλοντικός βασιλιάς George V της Αγγλίας.\nΟ δούκας, δεκατριών χρονών τότε, ταξίδευε ως σημαιοφόρος της Royal Navy με το πλοίο Bacchante, το οποίο πραγματοποιούσε το γύρο του Κόσμου. Τη νύχτα της 11ης Ιουλίου 1881, το πλοίο βρισκόταν στα ανοιχτά των αυστραλιανών ακτών. Ένα αμυδρό φως εμφανίζεται από το πουθενά στο σκοτάδι, 200 περίπου μέτρα από το πλοίο, και μαζί μ\_' αυτό ξεπροβάλλει ανά πλοίο περιτριγυρισμένο από μια τρομακτική κοκκινωπή αύρα, και \_"κόβει\_" το δρόμο στο πλοίο της Royal Navy. Τα κατάρτια του πλοίου - φάντασμα διακρίνονται πεντακάθαρα κάτω από αυτό το παράξενο φωσφορούχο φως.\nΟ θρύλος του πλοίου - φάντασμα που βρισκόταν υπό τη διοίκηση ενός "ιπτάμενου Ολλανδού" ξεκινά τον 17ο αιώνα, χωρίς όμως να υπάρχει πάνω σ\_' αυτό πλήρης συμφωνία απόψεων. Σύμφωνα με μια διαδεδομένη άποψη, το αφεντικό του πλοίου -ο Ολλανδός - είναι ένας καπετάνιος με το όνομα Barent Fokke, ο οποίος ζει στο Άμστερνταμ γύρω στο 1650. Οι θυμοί και οι πομπές του είναι γνωστοί σε όλους τους ναυτικούς, και το πλοίο του είναι εκ μακρόν το πιο γρήγορο απ'όλα.\nΜπορεί να κάνει την απόσταση Άμστερνταμ - Μπατάβια σε τρεις μόλις μήνες, εκπληκτικό κατόρθωμα για την εποχή, κατόρθωμα ακατόρθωτο αν -σύμφωνα με πολλούς- δεν επέμβει ο ίδιος ο Διάβολος. Έτσι, όταν το πλοίο του εξαφανίζεται μια μέρα στη θάλασσα, γεννιέται ένας θρύλος που το θέλει να διασχίζει στους αιώνες τις θάλασσες, καταραμένο γιατί διέπραξε συμφωνία με το Διάβολο. Σύμφωνα με κάποια άλλη εκδοχή, ο καπετάνιος του καταραμένου πλοίου λεγόταν Van der Staten και τιμωρήθηκε να περιπλανιέται αιωνίως στις θάλασσες γιατί σάλπαρε για τα ανοιχτά μια Μεγάλη Παρασκευή.\nΠάντως, ο πιο διαδεδομένος θρύλος είναι εκείνος που μας μιλά για έναν καπετάνιο με το όνομα Van der Decken. Με το πλοίο του κατευθύνεται από την Ολλανδία προς τις ανατολικές Ινδίες, όταν πέφτει σε μια βίαιη καταιγίδα στα ανοιχτά του ακρωτηρίου της Καλής Ελπίδας. Υπερβολικά σίγουρος στο ταλέντο που έχει να οδηγεί τα πλοία και παρά τις προτροπές του πληρώματος, ο Van der Decken προκαλεί με υπεροψία τον Παντοδύναμο να βυθίσει το πλοίο αν είναι ικανός. Το πλοίο τη γλιτώνει, αλλά ο καπετάνιος, για τιμωρία που βλαστήμησε τον Παντοδύναμο, καταδικάζεται από Εκείνον να περιφέρεται αιωνίως στις θάλασσες...\nΟ διάσημος Γερμανός συνθέτης Ρίτσαρντ Βάγκνερ θα εμπνευστεί από το κείμενο του Χάϊνε και θα συνθέσει στα 1843 την όπερά του "Το πλοίο φάντασμα".\nΤο 1887, το πλήρωμα του αμερικάνικου πλοίου Orion, κατευθυνόμενο από το Σαν Φρανσίσκο στην Κίνα, παρατηρεί στα ανοιχτά μπροστά του ένα παλιό τρικάταρτο ιστιοφόρο που φωτίζεται από ένα παράξενο άσπρο φως. Για μια στιγμή το ιστιοφόρο πλησιάζει για να εξαφανιστεί ξαφνικά τη στιγμή που οι ακτίνες του φεγγαριού σκεπάζονται από σύννεφα. Αξιοσημείωτο είναι επίσης το ότι τα πανιά του είναι ορθάνοιχτα, τη στιγμή μάλιστα που φυσά ένας πολύ βίαιος άνεμος.\nΤο 1939, ένα παρόμοιο ιστιοφόρο γίνεται αντιληπτό από την ξηρά από μια εκατοστή ανθρώπων που βρίσκονται σε μια ακτή της Νότιας Αφρικής, στα νοτιοανατολικά του ακρωτηρίου. Το ιστιοφόρο που έχει πάντα τα πανιά του ορθάνοιχτα διασχίζει τη θάλασσα με μεγάλη ταχύτητα, παραδέρνεται μέσα σε μια δυνατή τρικυμία, πότε βυθίζεται και πότε ξαναφαίνεται, τη στιγμή που δεν υπάρχει η παραμικρή πνοή ανέμου, για να εξαφανιστεί μυστηριωδώς μπροστά στα έκπληκτα μάτια των ανθρώπων της παραλίας.\nΤο πλοίο φάντασμα με τα τρία κατάρτια θα θεαθεί ακόμα μια φορά στα 1942, κι έκτοτε σπανίως θα αναφερθεί κανείς με σιγουριά σε κάποια περίεργη εμφάνιση. Η εποχή των μοντέρνων πλοίων φαίνεται να έχει καταφέρει ένα μοιραίο χτύπημα στο θρύλο, όπως άλλωστε και σε έναν κάποιον ρομαντισμό για τις ιστορίες της θάλασσας... [...]\nΤο 1928, μια ομάδα Γάλλων κινηματογραφιστών, βρέθηκε στο Μαρόκο μπροστά σε ένα εκπληκτικό θέαμα: είδαν ψηλά στον ουρανό ένα στόλο πλοίων με ανοιχτά πανιά να ταξιδεύει από τον Ατλαντικό προς το εσωτερικό της Σαχάρας. Ο στόλος πέρασε αργά στον ουρανό και χάθηκε στην έρημο. Τα πλοία φαίνονταν πάρα πολύ παλιά.\nΕίχαν πανιά και παράξενα φλάμπουρα στα κατάρτια τους. Όταν οι φωτογράφοι συμβουλεύτηκαν ιστορικές πηγές, διαπίστωσαν ότι τα πλοία που είδαν έμοιαζαν με εκείνα που χρησιμοποιούσαν η Ισπανία και η Πορτογαλία για υπερατλαντικά ταξίδια στο 14ο αιώνα. Σύμφωνα με τα πορτογαλικά και τα ισπανικά αρχεία, οι σημαίες ήταν του ισπανικού και πορτογαλικού ναυτικού αλλά υπήρχε και ένα τούρκικο πλοίο. Ερευνώντας για την περίπτωση του τελευταίου, βρήκαν ότι μόνο μια φορά, στο 14ο αιώνα, οι ενωμένοι στόλοι της Ισπανίας και Πορτογαλίας συνόδευσαν ένα τούρκικο πλοίο στον Ατλαντικό...


Έως τις 23/4 οι αιτήσεις για τις 12 μόνιμες θέσεις στη Βουλή | Lykavitos.gr\nΑρχική Προσλήψεις Έως τις 23/4 οι αιτήσεις για τις 12 μόνιμες θέσεις στη Βουλή\nΈως τις 23/4 οι αιτήσεις για τις 12 μόνιμες θέσεις στη Βουλή\nΈως τις 23 Απριλίου θα κατατίθενται οι αιτήσεις για τις 12 μόνιμες θέσεις στη Βουλή.Οι υποψήφιοι, οι οποίοι κατέχουν τα γενικά και απαιτούμενα προσόντα των προκηρυσσόμενων θέσεων, πρέπει να συμπληρώσουν και να υποβάλουν αίτηση συμμετοχής στο ΑΣΕΠ, αποκλειστικά μέσω του διαδικτυακού του τόπου (www.asep.gr).Οι θέσεις είναι:\nΑ΄ Κατηγορία Πανεπιστημιακής Εκπαίδευσης (Π.Ε.), οκτώ (8) θέσεις.\nΚλάδων: ΠΕ Βιβλιοθηκονόμων, ΠΕ Διεθνών και Δημοσίων Σχέσεων, ΠΕ Οικονομικού και ΠΕ Πληροφορικής\nΒ΄ Κατηγορία Τεχνολογικής Εκπαίδευσης (Τ.Ε.), τέσσερις (4) θέσεις.\nΚλάδων: ΤΕ Βιβλιοθηκονόμων, ΤΕ Οικονομικού και ΤΕ Στενογράφων\nΗ ηλεκτρονική αίτηση συμπληρώνεται σύμφωνα με τις ΓΕΝΙΚΕΣ ΟΔΗΓΙΕΣ ΣΥΜΠΛΗΡΩΣΗΣ – ΥΠΟΒΟΛΗΣ ΗΛΕΚΤΡΟΝΙΚΩΝ ΑΙΤΗΣΕΩΝ.\nΚάθε υποψήφιος μπορεί να υποβάλει μία μόνο αίτηση και για θέσεις μίας μόνο κατηγορίας προσωπικού (Π.Ε. ή Τ.Ε.). Η υποβολή περισσοτέρων της μιας αιτήσεων για θέσεις της ίδιας προκήρυξης ή η σώρευση θέσεων διαφορετικών κατηγοριών προσωπικού συνεπάγεται αυτοδικαίως τον αποκλεισμό του υποψηφίου από την περαιτέρω διαδικασία. Υποψήφιος που δεν αποδεικνύει τα κριτήρια ή ιδιότητες που επικαλείται στην αίτησή του και τα οποία λαμβάνονται υπόψη για την κατάταξή του στους οικείους πίνακες, διαγράφεται από αυτούς. Ειδικότερα υποψήφιος που δεν αποδεικνύει τα κριτήρια που επικαλείται στην αίτησή του και τα οποία λαμβάνονται υπόψη για την κατάταξή του στους οικείους πίνακες, διαγράφεται από αυτούς σε περίπτωση που δεν προσκομίσει κανένα απολύτως σχετικό δικαιολογητικό.\nΠροηγούμενο άρθροΘεσσαλονίκη: Επίθεση με πέτρες σε λεωφορείο του ΟΑΣΘ (Photos)\nΕπόμενο άρθροΚΙΝΑΛ: Υποψήφια στις Ευρωεκλογές η Βούλα Γεωργάκη


Το χαρούμενο καγκουρό – Τα Νέα του Δάσους\nΜια ηλιόλουστη μέρα στο μαγικό καταπράσινο δάσος έγινε ένα καταστροφικό πράγμα!\nΈνας γνωστός πελαργός έφερε στο σπίτι του καγκουρού ένα νέο μωράκι σε ροζ λολουδοκουβερτούλα… Ακούγεται πολύ παράξενα, έτσι δεν είναι;\nΣτην πραγματικότητα, το χαρούμενο καγκουρό περίμενε ένα κούριερ με τα όμορφα λουλούδια για να πάει στα γενέθλια του λαγού. Έφτιαξε την νοστιμότατη σοκολατένια τούρτα σαν δώρο του. Μα κάτι δεν πήγε καλά!\nΤην ίδια ηλιόλουστη μέρα ο λαγός και η γυναικούλα του περίμεναν τον πελαργό με το μωρό τους!!! Κάλεσαν τους φίλους και γνωστούς τους για να γιορτάσουν αυτό το συγκινητικό γεγονός.\nΤο χαρούμενο καγκουρό σκέφτηκε λίγο καιρό, και κατάλαβε ότι έγινε κάποιο απρόσεκτο λάθος του πελαργού…\nΓια να μην προκαλεί πανικό, φόρεσε το γιορτινό κοστούμι του πολύ γρήγορα. Αμέσως πήρε μαζί του την λουλουδοκουβερτούλα με το μωρό σ’ ένα χέρι και όμορφη τούρτα στο άλλο. Και με μεγάλα άλματά του, έφτασε στην αγαπημένη οικογένεια των λαγών.\nΚaι ζήσανε αυτοί καλά και εμείς καλύτερα.\nΕυαγγελία Φωτιάδου, 7 ετών\n27th Απρίλιος 2020, 11:40 πμ\nΥπέροχο! Συγχαρητήρια Έλενα!


"Τα χνάρια", το καφενείο του "κυκλάμινου βουνού": Λιναρόσπορος (παραγγελιά)\nΕδώ ο λιναρόσπορος, καλή μου! Συγγνώμη για την καθυστέρηση!\n01 Ιουνίου 2006\nAπό διατροφική άποψη, το λινέλαιο έχει ένα χαρακτηριστικό που το κάνει μοναδικό. Mε εξαίρεση το ελαιόλαδο (που περιέχει πολλά αντιοξειδωτικά, αλλά καθόλου ω λιπαρά οξέα), τα περισσότερα έλαια είναι πλούσια σε ω-6 και κάποια από αυτά (έλαιο ελαιοκράμβης, κανναβέλαιο, έλαια ξηρών καρπών) περιέχουν και κάποια ω-3. Aντίθετα, το λινέλαιο, που αποτελείται κατά 55% από α-λινολενικό οξύ, ένα πολυακόρεστο λιπαρό οξύ που ανήκει στην ομάδα των ω-3 λιπαρών οξέων, και ο λιναρόσπορος αποτελούν την πιο πλούσια φυτική πηγή των δυσεύρετων στη φύση ω-3, ενώ παράλληλα διαθέτουν μόνο ίχνη από ω-6. Aυτό είναι ιδιαίτερα σημαντικό για την υγεία μας, καθώς έχει αποδειχτεί ότι το πλεόνασμα των ω-6 προκαλεί οξειδωτικές και φλεγμονώδεις αντιδράσεις σε όλο σχεδόν τον οργανισμό. Όλες οι σοβαρές χρόνιες αρρώστιες, όπως τα καρδιαγγειακά νοσήματα, ο καρκίνος, η αρθρίτιδα, το Aλτσχάιμερ και ενδεχομένως ο διαβήτης, επιδεινώνονται από τέτοιες φλεγμονώδεις αντιδράσεις. H εξισορρόπηση των ω-3 στον οργανισμό μας, λοιπόν, μας προστατεύει από όλα αυτά. Eπιπλέον, οι σπόροι του λιναριού και το λάδι τους είναι πλούσιες φυσικές πηγές των αντιοξειδωτικών ουσιών λίγκνανς, οι οποίες απαντώνται στο λινάρι σε συγκέντρωση 80 φορές μεγαλύτερη από ό,τι στα παχιά ψάρια (σολομό, πέστροφα, ρέγκα, τόνο, σαρδέλες, σκουμπρί), στο σπανάκι και στην αντράκλα. Kαι αυτά τα αντιοξειδωτικά προστατεύουν την καρδιά, μετριάζουν τα συμπτώματα φλεγμονωδών νόσων και πιθανώς προστατεύουν από το διαβήτη. Tο λινάρι περιέχει, επίσης, και ορισμένα φυτοοιστρογόνα, που λειτουργούν προληπτικά απέναντι στον καρκίνο ή καθυστερούν την εξέλιξή του, μειώνουν τη χοληστερίνη και ενισχύουν το ανοσοποιητικό σύστημα. Aκόμα, το λινάρι είναι πλούσιο σε ασβέστιο, βιταμίνη E και πρωτεΐνες. Έχει χαμηλή περιεκτικότητα σε νάτριο, ενώ δεν περιέχει γλουτένη, με αποτέλεσμα το αλεύρι που παράγεται από αυτό να είναι πιο εύπεπτο και ιδιαίτερα κατάλληλο για άτομα με γαστρεντερικά προβλήματα. Λόγω της υψηλής περιεκτικότητάς του σε φυτικές ίνες, προστατεύει τον οργανισμό από τη δυσκοιλιότητα και δρα προληπτικά για τις κακοήθειες του εντέρου. Παράλληλα, η κατανάλωσή του ανακουφίζει από το άσθμα, τους πόνους της περιόδου, τα συμπτώματα της εμμηνόπαυσης και το σύνδρομο του ευερέθιστου εντέρου. Tέλος, πρόσφατες έρευνες παρουσιάζουν ενθαρρυντικά αποτελέσματα ως προς τη θεραπευτική του δράση σε ψυχιατρικά και νευρολογικά προβλήματα, όπως η κατάθλιψη και η διπολική διαταραχή.\n• Προθερμαίνετε το φούρνο στους 200ο C. Kαβουρδίζετε τα καρύδια για 5 λεπτά περίπου. • Σε ένα μπλέντερ, βάζετε τα καρύδια και τους λιναρόσπορους και τα δουλεύετε για 1 λεπτό περίπου, μέχρι να θρυμματιστούν. • Προσθέτετε το μαϊντανό, το σκόρδο, το ελαιόλαδο, την παρμεζάνα, αλάτι και πιπέρι. Aνακατεύετε όλα τα υλικά μαζί, μέχρι να γίνουν αφράτος πουρές.\nΑναρτήθηκε από Κατερίνα δε 'στάπα; στις 10/24/2010 02:05:00 π.μ.


17χρονος από τη Ν. Καρυά έκλεψε 89χρονη. Μπήκε στο σπίτι της λέγοντας ότι πουλάει φρούτα ! - XanthiPressXanthiPress17χρονος από τη Ν. Καρυά έκλεψε 89χρονη. Μπήκε στο σπίτι της λέγοντας ότι πουλάει φρούτα ! - XanthiPress\n17χρονος από τη Ν. Καρυά έκλεψε 89χρονη. Μπήκε στο σπίτι της λέγοντας ότι πουλάει φρούτα !\n5 Οκτωβρίου 201411:37\nΕξιχνιάστηκε, ύστερα από τις έρευνες του Αστυνομικού Τμήματος Χρυσούπολης της Διεύθυνσης Αστυνομίας Καβάλας, κλοπή σε βάρος ηλικιωμένης, που διαπράχθηκε, το Σάββατο το μεσημέρι, σε χωριό της Καβάλας.\nΓια την υπόθεση αυτή, συνελήφθη λίγο μετά το μεσημέρι, στη Νέα Καρυά Καβάλας, από τους αστυνομικούς, 17χρονος ημεδαπός, κατηγορούμενος για κλοπή.\nΜετά την καταγγελία του περιστατικού, υπήρξε άμεση κινητοποίηση των αστυνομικών, οι οποίοι εντόπισαν και συνέλαβαν τον 17χρονο. Στην κατοχή του βρέθηκε και κατασχέθηκε το αφαιρεθέν χρηματικό ποσό, το οποίο αποδόθηκε στην 89χρονη. Κατασχέθηκε επίσης ένα . αυτοκίνητο.


Ελληνική Εταιρεία | ΜΟΝΟΠΑΤΙΑ ΠΟΛΙΤΙΣΜΟΥ\nHome Ελληνική Εταιρεία\nΗ ΕΛΛΗΝΙΚΗ ΕΤΑΙΡΕΙΑ Περιβάλλοντος & Πολιτισμού – σωματείο μη κερδοσκοπικό, μη κυβερνητικό – αγωνίζεται από το 1972 για την προστασία του φυσικού περιβάλλοντος και της πολιτιστικής μας κληρονομιάς.\nΣτα 40 χρόνια δράσης μας, δώσαμε πολλές μάχες, μεγάλες ή μικρές, όλες σημαντικές. Στους μεγάλους αγώνες που στέφθηκαν με επιτυχία συγκαταλέγονται η ίδρυση του θαλάσσιου πάρκου Αλοννήσου, η διάσωση της Πλάκας – ένας αγώνας που συνεχίζεται, του τοπίου των Δελφών, του Νότιου Σαρωνικού, της Πύλου, της Πρέσπας, τμήματος του Μαραθώνα, του ελληνιστικού Πύργου της Κέας, παραδοσιακών οικισμών όπως της Ύδρας και πολλών Αιγαιοπελαγίτικων νησιών.\nΠαράλληλα, δεκάδες μνημεία διασώθηκαν από την κατεδάφιση, την ερήμωση, την εγκατάλειψη σε όλη τη χώρα ή εκτός συνόρων, όπως ο ιστορικός ναός των Ελλήνων ο Άγιος Γεώργιος Βενετίας και ο ναός του Αγ. Παντελεήμονος (Kizil Kilise) στην Καππαδοκία.\nΚαι όλα αυτά χάρη στη συνδρομή και συνεργασία χορηγών, επιστημόνων, εθελοντών, μελών και φίλων μας. Το πιο πολύτιμο όλων, η συσπείρωση τόσων πολιτών, ειδικών και μη, σε όλη την χώρα στον κοινό μας αγώνα.\nΓια περισσότερες πληροφορίες για την Ελληνική Εταιρεία Περιβάλλοντος και Πολιτισμού, επισκεφθείτε τον ιστότοπο www.ellet.gr


PMD Beauty | PMD Microdermabrasion | notino.gr\nΗ αμερικανική εταιρεία PMD Beauty προσφέρει έξυπνες συσκευές καθαρισμού δέρματος με τις οποίες μπορείτε να απολαμβάνετε αποτελεσματικές καλλυντικές διαδικασίες από την άνεση του σπιτιού σας. Με ευκολία και ασφάλεια. Το μότο #BrilliantConfidence της PMD Beauty εκφράζει την εκθαμβωτική αυτοπεποίθηση. Η εταιρεία έχει ως προτεραιότητα οι πελάτες της να είναι ικανοποιημένοι με τον ίδιο τους τον εαυτό. Όπως λέει ο Sam Alexander, Γενικός Διευθυντής της PMD Beauty - «Πιστεύουμε πως η εταιρεία μας μπορεί να βοηθήσει τον καθένα να αγαπήσει τον εαυτό του όπως είναι». Αυτό ισχύει επειδή όσοι είναι ευχαριστημένοι με την επιδερμίδα τους είναι πιο ικανοποιημένοι με την εμφάνισή τους. Η ομάδα ειδικών της PMD Beauty εφηύρε την πρώτη φορητή συσκευή για μικροδερμοαπόξεση (μηχανική αφαίρεση των νεκρών κυττάρων του δέρματος) για χρήση στο σπίτι. Ο κατοχυρωμένος με δίπλωμα ευρεσιτεχνίας περιστρεφόμενος δίσκος και το σύστημα αναρρόφησης κενού, δημιούργησε κυριολεκτικά επανάσταση στον τομέα της περιποίησης προσώπου στο σπίτι. Το πιο δημοφιλές προϊόν της εταιρείας είναι η συσκευή καθαρισμού δέρματος με αναρρόφηση κενού PMD Beauty Microderm Classic, η οποία συμβάλλει στην αντιμετώπιση των μικρών ατελειών και αφήνει το πρόσωπό σας απόλυτα καθαρό και απαλό. Άλλο ένα προϊόν που έχουν λατρέψει γυναίκες σε όλο τον κόσμο είναι η μοναδική συσκευή για πιο πλούσια χείλη PMD Beauty Kiss με κατοχυρωμένη παλμική τεχνολογία κενού, το πρώτο εργαλείο κατά της γήρανσης των χειλιών.\nPMD BeautyClean Pro Rose Quartzκαθαριστική ηχητική συσκευή\nPMD BeautyCleanκαθαριστική ηχητική συσκευή\nPMD BeautyMicroderm Classicσυσκευή καθαρισμού δέρματος με κενό\nΑπό € 159,00\nPMD BeautyPersonal Microderm Proσυσκευή καθαρισμού δέρματος με κενό\nPMD BeautyClean Proκαθαριστική ηχητική συσκευή\nΝέοPMD BeautyRelax Body MassagerΑνταλλακτικές κεφαλές για οδοντόβουρτσες 2 τεμ\nΝέοPMD BeautyPersonal Microderm Elite Proσυσκευή καθαρισμού δέρματος με κενό\nΝέοPMD BeautySilverscrub Loofah ReplacementsΑνταλλακτικές κεφαλές για οδοντόβουρτσες 2 τεμ\nΝέοPMD BeautyClean Bodyκαθαριστική ηχητική συσκευή για το σώμα\nPMD BeautyReplacement Discs Ultra SensitiveΑνταλλακτικοί δίσκοι για συσκευή καθαρισμού επιδερμίδας\nΝέοPMD BeautyPolish Aluminum Oxide ExfoliatorΑνταλλακτικές κεφαλές για οδοντόβουρτσες 2 τεμ


Η Τρικαλινή Σοφία Μαργαρίτη στους καλύτερους παίκτες του SURVIVOR – TrikalaView\nΗ Τρικαλινή Σοφία Μαργαρίτη στους καλύτερους παίκτες του SURVIVOR\nΔιαθέτουν πάθος και αγωνιστικότητα και κινούνται με στρατηγική στη διαβίωση. Ορισμένοι τα έχουν δώσει όλα στο στίβο μάχης, ενώ άλλοι πάλι κοιτάνε με το κυάλι τη νίκη. Ιδού οι καλύτεροι και οι χειρότεροι αγωνιστικά survivors της φετινής σεζόν, με βάση τα στατιστικά στοιχεία των δύο εβδομάδων.


Αστρολογικές προβλέψεις για την Τρίτη 19 Φεβρουαρίου | in.gr\nΚριός Κρατήστε την πίστη στον εαυτό σας. Ακόμα και αν κάποια πράγματα αργούν να πραγματοποιηθούν. Αυτό δεν σημαίνει πως δεν θα γίνουν. Ταύρος Αξιολογήστε σωστά. Σήμερα είναι η κατάλληλη μέρα για να αξιολογήσετε σωστά τα επαγγελματικά σας βήματα. Είστε ευχαριστημένοι με την πορεία σας ως τώρα; Δίδυμοι Ζητήστε βοήθεια και όλα θα γίνουν πιο γρήγορα. […]


ΕΡΓΟΣΕ: Ρωγμές και εισροή υδάτων σε σήραγγα της γραμμής Θεσσαλονίκη - Ειδομένη | Έθνος\nΕΛΛΑΔΑ 12.12.2019 15:25\n«Στην αυτοψία παρέστησαν όλοι πλην της Μηχανικής ΑΕ» σημειώνει η ΕΡΓΟΣΕ, ενώ έλεγχος ζητήθηκε και από την Ευρωπαική Επιτροπή\n«Πολύ ανησυχητική εικόνα» παρουσιάζει, σύμφωνα με την ΕΡΓΟΣΕ μία σήραγγα της σιδηροδρομικής γραμμής Θεσσαλονίκη – Ειδομένη, μήκους 300 μέτρων, η οποία έχει ολοκληρωθεί το 2009 και κόστισε 3 εκατ. ευρώ.\nΗ σήραγγα θα χρειαστεί, όπως φαίνεται, σημαντικά έργα ενίσχυσης, τα οποία εκτιμάται από τον τεχνικό κλάδο ότι θα κοστίσουν τουλάχιστον 5 εκατομμύρια ευρώ προκειμένου να μπορέσει να δοθεί στην κυκλοφορία, σύμφωνα με τη συνοπτική παρουσίαση του σχετικού ελέγχου που διενήργησε το Τεχνικό Επιμελητήριο Ελλάδας, για λογαριασμό της ΕΡΓΟΣΕ.\nΟπως επισημαίνεται σε ανακοίνωση της ΕΡΓΟΣΕ, η σήραγγα Τ6 της σιδηροδρομικής γραμμής Θεσσαλονίκη – Ειδομένη, «αν και είναι έργο πρόσφατης κατασκευής, παρουσιάζει ήδη πολύ ανησυχητική εικόνα (ρωγμές, εισροή υδάτων, αποκόλληση στρώσεων, αποδιοργάνωση σκυροδέματος) ως προς την κατασκευαστική επάρκεια του».\nΗ εταιρία μάλιστα σημειώνει ότι «είναι ιδιαίτερα προσεκτική στην παρουσίαση των θέσεών της, δεδομένου ότι το ζήτημα αφορά στην ασφάλεια των πολιτών και το συγκεκριμένο τεχνικό έργο υλοποιήθηκε μέσω σύμβασης δημοσίου έργου με σημαντικό κόστος εκατομμυρίων ευρώ, ενώ είτε για την ενίσχυσή του είτε για την καθαίρεση και ανακατασκευή του, θα απαιτηθεί επίσης σημαντική δαπάνη».\nΗ ΕΡΓΟΣΕ επισημαίνει ότι σε καμία περίπτωση δεν επιθυμεί αντιπαράθεση με καμία εταιρεία, αλλά ξεκαθαρίζει πως εκ των πραγμάτων είναι υποχρεωμένη πλέον να αναφέρει και δημοσίως τα όσα ισχύουν.\nΠλέον δύο είναι οι λύσεις που απομένουν για το μέλλον του έργου: Είναι η ενίσχυση ή η καθαίρεση και ανακατασκευή του, η οποία ωστόσο θα έχει υψηλότερο κόστος.\nΣύμφωνα με πληροφορίες, πιθανότατα θα επιλεγεί η λύση της ενίσχυσης, η οποία όπως διαβεβαιώνουν επιστήμονες του κλάδου, εάν γίνει σωστά, δεν υπολείπεται καθόλου σε ασφάλεια. Σε κάθε περίπτωση όποια λύση και αν επιλεγεί, θα πάει χρονικά το έργο πίσω καθώς ακόμα και η ενίσχυσή του εκτιμάται ότι θα διαρκέσει αρκετούς μήνες.\nΝα σημειωθεί ότι το έργο, το οποίο κατασκεύασε η εταιρία ΜΗΧΑΝΙΚΗ Α.Ε. ολοκληρώθηκε το 2009. Ωστόσο πέρυσι από την προηγούμενη κυβέρνηση και τη διοικηση της ΕΡΓΟΣΕ ζητήθηκε η συμβολή του Τεχνικού Επιμελητηρίου Ελλάδας προκειμένου να πραγματοποιηθεί αυτοψία καθώς υπήρχαν ενδείξεις για ελλείψεις στην κατασκευαστική επάρκεια του έργου.\nΤο ΤΕΕ όρισε τρεις πραγματογνώμονες: τον πολιτικό μηχανικό Βασίλειο Μπαρδάκη για τα στατικά θέματα, τον πολιτικό μηχανικό Χρήστο Χιώνη για τα γεωτεχνικά θέματα και την μεταλλειολόγο μηχανικό Zoryana Strutynska για τα γεωλογικά θέματα.\nΌπως προκύπτει από την αλληλογραφία που κοινοποιήθηκε στην ΕΡΓΟΣΕ ΑΕ, οι πραγματογνώμονες τον Μάρτιο του 2019 ζήτησαν από όλα τα εμπλεκόμενα μέρη (ΕΡΓΟΣΕ, εταιρεία ΜΗΧΑΝΙΚΗ ΑΕ, κ.α.) ακριβή αντίγραφα των μελετών και εγγράφων που αφορούν το προαναφερόμενο τεχνικό έργο. Επίσης, τον Μάιο του ίδιου έτους ενημέρωσαν εγγράφως όλα τα εμπλεκόμενα μέρη για την προγραμματισμένη αυτοψία και για την πρόθεση εκτέλεσης δειγματοληπτικών -μη καταστροφικών- δοκιμών. Οπως σημειώνει η ΕΡΓΟΣΕ «στην αυτοψία παρέστησαν όλα τα εμπλεκόμενα μέρη, εκτός της εταιρείας «ΜΗΧΑΝΙΚΗ ΑΕ» η οποία δεν ανταποκρίθηκε».\nΈλεγχος και από την Ευρωπαϊκή Επιτροπή\nΠαράλληλα με όλα αυτά τον Σεπτέμβριο του 2019 ζήτησε να κάνει έλεγχο του έργου και η Ευρωπαϊκή Επιτροπή, μέσω του αρμόδιου φορέα της για τον έλεγχο των σιδηροδρομικών έργων, της ΙΝΕΑ (Innovation and Networks Executive Agency). Σημειώνεται ότι στον έλεγχο η ΕΡΓΟΣΕ κλήθηκε να δείξει ότι έκανε έστω και εκείνη την περίοδο ενέργειες για να γίνει το έργο λειτουργικό, καθώς υπήρχαν συγκεκριμένα χρονοδιαγράμματα και ελλόχευε ο κίνδυνος η Ελλάδα να βρεθεί στη δυσάρεστη θέση να επιστρέψει κοινοτικούς πόρους.\nΓια αυτόν ακριβώς τον λόγο, η ΕΡΓΟΣΕ τον Σεπτέμβριο 2019 ζήτησε την επίσπευση των διαδικασιών εκ μέρους των ορισθέντων πραγματογνωμόνων και την αποστολή προς αυτήν το συντομότερο δυνατόν της σχετικής πραγματογνωμοσύνης, ώστε να μπορεί να την επικαλεστεί προς την ΙΝΕΑ.\nΗ σχετική συνοπτική παρουσίαση του οριστικού πορίσματος – όπως σημειώνει η ΕΡΓΟΣΕ – κοινοποιήθηκε πριν λίγες ημέρες στην εταιρία από τους πραγματογνώμονες: «Η συγκεκριμένη συνοπτική παρουσίαση της εξέλιξης των εργασιών και των οριστικών συμπερασμάτων, έχει σταλεί ασφαλώς και στη ΜΗΧΑΝΙΚΗ ΑΕ, η οποία έχει λάβει πλήρη γνώση των ευρημάτων. Μάλιστα, η ίδια παρουσίαση δόθηκε και στην ΙΝΕΑ» τονίζει η ΕΡΓΟΣΕ.\nΣύμφωνα με τη συγκεκριμένη παρουσίαση, στο έργο «πορίζονται αποκλίσεις μεταξύ των προβλέψεων της στατικής μελέτης και των κατασκευασμένων δομικών στοιχείων, που σε συνδυασμό με την εφαρμοσθείσα κατασκευαστική πρακτική (κακή διάστρωση / ελλιπής συμπύκνωση σκυροδέματος, κ.α.), υποβάθμισε την προσδοκώμενη επιτελεστικότητα του δομικού συστήματος. Μάλιστα, σε αρκετές περιοχές οι «ικανότητες» των στοιχείων (λαμβάνοντας υπόψη υπεραντοχές ή «2ες γραμμές άμυνας») υπολείπονται των εντάσεων που αναπτύσσει ο φορέας. Γι’ αυτό η παθολογία του φορέα μπορεί να επιβεβαιωθεί και υπολογιστικώς - μέσω σύγχρονων ανελαστικών προσομοιώματων» αναφέρεται χαρακτηριστικά.\nΗ ανακοίνωση της Μηχανικής Α.Ε.\nΑνακοίνωση για το θέμα με βέλη προς το υπουργείο Υποδομών είχε εκδώσει και η Μηχανική Α.Ε., στην οποία επισημαίνει τα εξής:\nH Μηχανική Α.Ε. ολοκλήρωσε την κατασκευή του συγκεκριμένου έργου το 2009 και μετά την πάροδο του χρόνου της υποχρεωτικής συντήρησης, παρελήφθη οριστικά πριν από 8 χρόνια από το υπουργείο, χωρίς καμία παρατήρηση.\nΛάβαμε, πολλή ώρα μετά την διαρροή των πληροφοριών, το email που επισυνάπτουμε από την κα Zoryana Strutynska της εταιρείας Geotest.\nΌπως προκύπτει από την αλληλογραφία, οι εργασίες πραγματογνωμοσύνης είναι σε εξέλιξη. Ειδικότερα, βρίσκονται στην φάση της συλλογής εκτιμήσεων από τους εμπλεκόμενους φορείς.\nΟι σκόπιμες διαρροές πληροφοριών που κάνουν λόγο για δήθεν «πόρισμα» του ΤΕΕ, συμπίπτουν χρονικά – όλως περιέργως – με την μάταιη προσπάθεια του υπουργείου Υποδομών και Μεταφορών να πλήξει το κύρος και την αξιοπιστία της Εταιρείας μας.\nΔηλώνουμε προς κάθε κατεύθυνση, ότι θα υπερασπιστούμε με κάθε νόμιμο τρόπο το κύρος της 45ετούς ιστορίας της Εταιρείας και τους κόπους των εργαζομένων μας, οι οποίοι εργάστηκαν με συνέπεια, προκειμένου να παραδώσουν αξιόπιστα και πλήρως λειτουργικά πάνω από 100 έργα στην Ελλάδα.\nΥπό διάλυση ο ΟΣΕ - Στα ...τυφλά τα τρένα εξαιτίας της μη λειτουργίας συστημάτων ασφαλείας\nΥπεγράφη η υπογειοποίηση της σιδηροδρομικής γραμμής στα Σεπόλια\nΛεωφορειολωρίδες: Ερχονται κλήσεις με φωτογραφίες - Πού θα τοποθετηθούν οι 12 κάμερες\nΜητσοτάκης: Κάνουμε εμβολιασμούς όσο γρήγορα μας επιτρέπουν οι παραλαβές εμβολίων


ΟΜΗΡΟΣ ΑΕΒΕ: Υπότροπη στην παραγωγή «μαϊμού» Φέτας | Αγροτικά | Eksegersi.gr\nΠλοήγηση:Αρχική»Αγροτικά»ΟΜΗΡΟΣ ΑΕΒΕ: Υπότροπη στην παραγωγή «μαϊμού» Φέτας\nBy Eksegersi.gr 20 Ιούν 2021, 20:29\nΤο Γραφείο Τύπου του υπουργείο Αγροτικής Ανάπτυξης και Τροφίμων, με Δελτίο Τύπου που εξέδωσε στις 9 Ιούνη του 2021, ανακοίνωσε ότι η Επιτροπή Εξέτασης Παρατυπιών επέβαλε πρόστιμο 260.000 ευρώ σε γαλακτοβιομηχανία, που είναι ένα τα υψηλότερα πρόστιμα που έχουν επιβληθεί ποτέ για παραβιάσεις παραγωγής Φέτας ΠΟΠ. Σύμφωνα με την κυβερνητική προπαγάνδα, η επιβολή αυτού του προστίμου αποτελεί έμπρακτη απόδειξη της πολιτικής βούλησης του υπουργού Σπήλιου Λιβανού και του συνόλου της πολιτικής ηγεσίας του υπουργείου για διεξαγωγή εντατικών ελέγχων για την ποιότητα των τροφίμων, ιδιαίτερα δε εκείνων που φέρουν τις ενδείξεις ΠΟΠ, καθώς αποτελούν αντιπροσωπευτικά προϊόντα της ελληνικής παραγωγής.\nΝα επισημάνουμε καταρχάς, ότι η απόφαση αυτή δεν είναι τελεσίδικη. Υπάρχει και η Δευτεροβάθμια Τριμελής Επιτροπή Εξέτασης Παρατυπιών και Παραβάσεων, στην οποία προσφεύγουν πάντοτε οι καπιταλιστές των γαλακτοβιομηχανιών. Ακολουθεί η επικύρωση (ή μη) της απόφασης της Δευτεροβάθμιας Επιτροπής από τον υπουργό, μετά την οποία ο καπιταλιστής έχει δικαίωμα να προσφύγει στα Διοικητικά Δικαστήρια.\nΔεύτερον, ο Λιβανός έδωσε εντολή στο Γραφείο Τύπου να μην αναφέρει το όνομα της γαλακτοβιομηχανίας, μολονότι με βάση νόμο της κυβέρνησης Μητσοτάκη (Ν. 4691 που δημοσιεύτηκε στο ΦΕΚ στις 9 Ιούνη του 2020), είναι υποχρεωμένος να δημοσιοποιήσει τα στοιχεία της εταιρίας. Παραθέτουμε το εδάφιο αδ της παραγράφου 2 του άρθρου 23Α, που προστέθηκε στο άρθρο 28 του νόμου 4691: «αδ) Δημοσιοποίηση των στοιχείων της επιχείρησης και των επίμαχων προϊόντων για την προστασία του δημοσίου συμφέροντος».\nΤρίτον, σε προηγούμενο Δελτίο Τύπου του υπουργείου για την ίδια υπόθεση, στις 7 Μάη του 2021, αναφερόταν το όνομα της γαλακτοβιομηχανίας. Τότε δεν ανακοινωνόταν η επιβολή προστίμου, αλλά η άρση της προσωρινής ανάκλησης της πιστοποίησης για παραγωγή, συσκευασία και εμπορία του προϊόντος «ΦΕΤΑ Π.Ο.Π». Ανέφερε εκείνο το Δελτίο Τύπου: «Ο ΕΛΓΟ-ΔΗΜΗΤΡΑ ολοκλήρωσε τη διερεύνηση των στοιχείων που προέκυψαν από τους ελέγχους που διενήργησαν τα κλιμάκια του Οργανισμού για τη διακίνηση στην αγορά της Γερμανίας με την καταχωρισμένη ένδειξη “ΦΕΤΑ Π.Ο.Π.“ από την επιχείρηση “ΟΜΗΡΟΣ ΒΙΟΜΗΧΑΝΙΑ ΓΑΛΑΚΤΟΣ ΑΕΒΕ“».\nΘυμίζουμε ότι σ’ αυτή τη δήθεν προσωρινή ανάκληση της πιστοποίησης για παραγωγή Φέτας ΠΟΠ από την εταιρία ΟΜΗΡΟΣ ΑΕΒΕ έχουμε αναφερθεί σε προηγούμενα άρθρα. Από την πρώτη στιγμή υποστηρίξαμε ότι έπρεπε να αφαιρεθεί οριστικά η άδεια πιστοποίησης για την παραγωγή Φέτας ΠΟΠ από την ΟΜΗΡΟΣ ΑΕΒΕ, όχι όμως με απόφαση του διευθύνοντος συμβούλου του ΕΛΓΟ-ΔΗΜΗΤΡΑ, αλλά με απόφαση του υπουργού, μετά από εισήγηση του ΔΣ του ΕΛΓΟ-ΔΗΜΗΤΡΑ.\nΤέταρτον, το Δελτίο Τύπου για την επιβολή προστίμου αποσιωπά τις συγκεκριμένες παραβάσεις της εταιρίας. Τις θυμίζουμε:\nα) Παραγωγή και διακίνηση προϊόντος συμβατικής «ΦΕΤΑΣ Π.Ο.Π.» (237.946 κιλά) και βιολογικής «ΦΕΤΑΣ Π.Ο.Π.» (184.147 κιλά), στα οποία είχε γίνει χρήση αγελαδινού γάλακτος.\nβ) Στην παραγωγή του προϊόντος «Αγελαδινό τυρί» γίνεται χρήση συμπυκνωμένου γάλακτος.\nΤη δεύτερη παράβαση την επισήμανε, σύμφωνα με πληροφορίες μας, ο διευθύνων σύμβουλος του ΕΛΓΟ-ΔΗΜΗΤΡΑ Π. Χατζηνικολάου στην εισήγησή του στο ΔΣ στις 7 Μάη. Δεν αποσαφήνισε, όμως, αν το συμπυκνωμένο αγελαδινό γάλα χρησιμοποιήθηκε από την ΟΜΗΡΟΣ ΑΕΒΕ και στην παραγωγή της Φέτας ΠΟΠ που εξήχθη στη Γερμανία (και όχι μόνο).\nΤο αναφέρουμε αυτό γιατί η παραγωγή «Φέτας ΠΟΠ» από αγελαδινό γάλα, πιθανόν συμπυκνωμένο, από την ΟΜΗΡΟΣ ΑΕΒΕ, δεν διαπιστώθηκε από την έρευνα του ΕΛΓΟ-ΔΗΜΗΤΡΑ, αλλά από γερμανικό εργαστήριο, στο οποίο κατέφυγε ελληνική εμπορική εταιρία της Γερμανίας που πουλάει γαλακτοκομικά προϊόντα. Ο ΕΛΓΟ-ΔΗΜΗΤΡΑ δεν έκανε ούτε το στοιχειώδες: να υποχρεώσει την εταιρία να αναφέρει σε ποιες άλλες χώρες, πλην της Γερμανίας, πούλησε το λευκό τυρί (με αγελαδινό γάλα) σαν Φέτα ΠΟΠ, και στη συνέχεια να συγκεντρώσει και να επιστρέψει με δικά της έξοδα όλες αυτές τις παρτίδες. Ο διευθύνων σύμβουλος έκανε τη δημαγωγική κίνηση να στείλει ελεγκτές στις εγκαταστάσεις της εταιρίας στα Τρίκαλα, προφανώς για να πει στη συνέχεια (στις 7 Μάη), ότι η ΟΜΗΡΟΣ ΑΕΒΕ «συνεμορφώθη προς τας υποδείξεις».\nΟ διευθύνων σύμβουλος, μετά από τον έλεγχο που έκαναν οι υπηρεσιακοί παράγοντες του ΕΛΓΟ στην έδρα της εταιρίας, αποσιώπησε στην εισήγησή του το γεγονός ότι χρησιμοποιήθηκε αγελαδινό γάλα μέχρι 80% για την παραγωγή Φέτας ΠΟΠ, ισχυρίστηκε ότι δεν καταγράφεται η χρήση κρέμας στα μηνιαία ισοζύγια για την παραγωγή αγελαδινού τυριού και πρότεινε να επιβληθεί πρόστιμο σύμφωνα με το άρθρο 8 παράγραφος 1.11 της ΚΥΑ (Κοινή Υπουργική Απόφαση) 838/51008 του Μάρτη του 2019, που υπογράφεται από τους πρώην υπουργούς Αραχωβίτη και Χουλιαράκη και την πρώην υφυπουργό Τελιγιορίδου.\nΑν, λοιπόν, η Πρωτοβάθμια Επιτροπή Εξέτασης Παρατυπιών και Παραβάσεων αποδεχόταν την εισήγηση του ΕΛΓΟ-ΔΗΜΗΤΡΑ, θα επέβαλε πρόστιμο 2.500 ευρώ συν το 1% της αξίας των παραλαβών γάλακτος του 2020, που ανήλθαν σε 19 εκατομμύρια ευρώ. Δηλαδή, (2.500+190.000=) 192.500 ευρώ. Η Πρωτοβάθμια Επιτροπή Εξέτασης Παρατυπιών και Παραβάσεων επέβαλε πρόστιμο 260.000 ευρώ με βάση την παράγραφο 3β εδάφιο ii της ΚΥΑ για τα ΠΟΠ (261611 της 22ας Μάρτη του 2007), προφανώς για να αυξήσει κατά 67.500 ευρώ το πρόστιμο και να ισχυρίζεται ότι επέβαλε μεγάλο πρόστιμο.\nΟ Λιβανός απαντώντας στη Βουλή στις 29 Μάρτη του 2021 στο βουλευτή του ΜέΡΑ-25 Γ. Λογιάδη, κατά τη συζήτηση επίκαιρης ερώτησης για το σκάνδαλο της εταιρίας ΟΜΗΡΟΣ ΑΕΒΕ, κομπορρημονούσε για το νόμο 4691 που ψήφισε η κυβέρνηση Μητσοτάκη και δημοσιεύτηκε στο ΦΕΚ στις 9 Ιούνη του 2020. Ελεγε χαρακτηριστικά: «Σας υπενθυμίζω, άλλωστε, ότι ήταν η δική μας κυβέρνηση που ψήφισε τον ν. 4691/2020, που προβλέπει αυστηρές ποινές, χρηματικές και ποινικές, για όσους προβαίνουν σε νοθεία προϊόντων ΠΟΠ και ΠΓΕ. Η προστασία της προέλευσης και της ταυτότητας των προϊόντων και των τροφίμων διασφαλίζει την ποιότητά τους».\nΤο ΔΣ του ΕΛΓΟ-ΔΗΜΗΤΡΑ έπρεπε να εισηγηθεί την επιβολή αυτού του διοικητικού προστίμου, σύμφωνα με το νόμο 4691, και την εισήγηση να αποδεχτεί η Πρωτοβάθμια Επιτροπή Εξέτασης Παρατυπιών και Παραβάσεων. Δεν το έκαναν, παρά το γεγονός ότι οι παραβάσεις της ΟΜΗΡΟΣ ΑΕΒΕ έγιναν μετά την ψήφιση του νόμου 4691, γιατί απλούστατα τα διοικητικά πρόστιμα είναι πολύ μεγαλύτερα. Παραθέτουμε το εδάφιο αε της παραγράφου 2 του άρθρου 23, όπως αυτό προστέθηκε στο άρθρο 28 του νόμου 4691:\n«αε) Διοικητικό πρόστιμο ποσού από τριάντα χιλιάδες (30.000) ευρώ έως και τριακόσιες χιλιάδες (300.000) ευρώ. Αν η επιχείρηση έχει κύκλο εργασιών κατά τη χρήση του προηγουμένου έτους μεγαλύτερο από δέκα εκατομμύρια (10.000.000) ευρώ, το ύψος του διοικητικού προστίμου υπολογίζεται σε ποσοστό από μηδέν κόμμα πέντε τοις εκατό (0,5%) έως έξι τοις εκατό (6%) του κύκλου εργασιών της επιχείρησης ή στο ύψος του κέρδους που έχει προσπορισθεί από τη συγκεκριμένη ενέργεια, αν το τελευταίο είναι υψηλότερο».\nΗ εταιρία είχε κύκλο εργασιών μεγαλύτερο από 19 εκατομμύρια ευρώ και το πρόστιμο που μπορούσε να επιβληθεί θα μπορούσε να ξεπεράσει το 1.140.000 ευρώ και να μην είναι 260.000 ευρώ που πρότεινε η Πρωτοβάθμια Επιτροπή Εξέτασης Παρατυπιών και Παραβάσεων!\nΓια το δεύτερο εύρημα, της παραγωγής αγελαδινού λευκού τυριού με συμπυκνωμένο γάλα, ο διευθύνων σύμβουλος Π. Χατζηνικολάου παρέπεμψε το ζήτημα προς εξέταση και επιβολή κυρώσεων στην άλλη αρμόδια αρχή που είναι ο ΕΦΕΤ. Με την πρόταση αυτή που έγινε και απόφαση του ΔΣ του ΕΛΓΟ-ΔΗΜΗΤΡΑ, ο Π. Χατζηνικολάου δεν πρωτοτύπησε. Εφάρμοσε την πρακτική των προκατόχων του. Στο σημείο αυτό είναι απαραίτητο να επισημάνουμε μερικά σημαντικά ζητήματα.\nΚαταρχάς, ο ΕΛΓΟ-ΔΗΜΗΤΡΑ και ο ΕΦΕΤ, σύμφωνα με το νόμο 4235/2014 για τα τρόφιμα, είναι αρμόδιες ελεγκτικές αρχές, ενώ το ΥΠΑΑΤ είναι κεντρική Αρμόδια Αρχή. Από καμία διάταξη αυτού του νόμου δεν προβλέπεται η πρακτική να πετάει το ΔΣ του ΕΛΓΟ-ΔΗΜΗΤΡΑ το μπαλάκι στον ΕΦΕΤ για παραβιάσεις που διαπίστωσαν οι ελεγκτές του και στη συνέχεια να μην ενδιαφέρεται να μάθει τι έκανε το ΔΣ του ΕΦΕΤ.\nΟι διευθύνοντες σύμβουλοι που πέρασαν από τον ΕΛΓΟ-ΔΗΜΗΤΡΑ εφαρμόζουν αυτή την πρακτική για τις σοβαρές παραβιάσεις των γαλακτοβιομηχανιών και των τυροκομικών επιχειρήσεων, για να μην καταγράφονται αυτές ως υπότροπες και έτσι, με την πρώτη νέα παράβαση στην παραγωγή Φέτας ΠΟΠ, να αναγκάζεται το ΔΣ του ΕΛΓΟ-ΔΗΜΗΤΡΑ να εισηγηθεί στον υπουργό Αγροτικής Ανάπτυξης και Τροφίμων την οριστική αφαίρεση απ΄ αυτές της πιστοποίησης για την παραγωγή Φέτας ΠΟΠ.\nΕμείς δεν περιοριστήκαμε μόνο στην ανάγνωση του νόμου 4235/2014. Επικοινωνήσαμε με υπηρεσιακούς παράγοντες του ΕΦΕΤ και τους ρωτήσαμε τι έχουν να μας πουν γι’ αυτή την πρακτική του ΔΣ του ΕΛΓΟ-ΔΗΜΗΤΡΑ και τι κάνει το ΔΣ του ΕΦΕΤ. Μας απάντησαν ότι κακώς στέλνονται αυτά τα ευρήματα στον ΕΦΕΤ, γιατί αυτοί (ο ΕΛΓΟ-ΔΗΜΗΤΡΑ) ξεκίνησαν την έρευνα. Το κάνουν γιατί γνωρίζουν ότι το ΔΣ του ΕΦΕΤ δεν πρόκειται να ασχοληθεί με αυτά τα ζητήματα.\nΥπότροπος η ΟΜΗΡΟΣ ΑΕΒΕ\nH ΟΜΗΡΟΣ ΑΕΒΕ είναι υπότροπη στην παραγωγή Φέτας ΠΟΠ και με αγελαδινό γάλα, νωπό και συμπυκνωμένο. Η εν λόγω εταιρία ελέγχθηκε και στις 19 Ιούλη του 2018, για την παραγωγή της περιόδου Γενάρη-Ιούλη του 2018. Οι ελεγκτές του ΕΛΓΟ-ΔΗΜΗΤΡΑ, σύμφωνα με την εισήγηση του τότε διευθύνοντα συμβούλου Κ. Μπακαλέξη, ανέφεραν ότι η ΟΜΗΡΟΣ ΑΕΒΕ «δεν αποστέλλει τις Μ.Δ.Ι.Γ. Εισάγει αγελαδινό γάλα Ε.Ε. το οποίο δεν δηλώνει στη Μ.Δ.Π.Γ. Δεν συμμορφώθηκε στις υποδείξεις του προηγούμενου ελέγχου».\nΕπειδή έχουμε στα χέρια μας μόνο την εισήγηση Μπακαλέξη, δε γνωρίζουμε αν οι ελεγκτές στην έκθεσή τους ανέφεραν ότι η εταιρία το πρώτο εξάμηνο του 2018 εισήγαγε -εκτός από νωπό- και συμπυκνωμένο αγελαδινό γάλα. Δεν μπορούμε να αποκλείσουμε την περίπτωση να εισήγαγε η ΟΜΗΡΟΣ ΑΕΒΕ και συμπυκνωμένο γάλα, καθώς στην εισήγηση του νυν διευθύνοντα συμβούλου Π. Χατζηνικολάου στις 7 Μάη του 2021 γίνεται λόγος για χρήση συμπυκνωμένου γάλακτος για την παραγωγή «αγελαδινού τυριού».\nΓίνεται φανερό, λοιπόν, από αυτά τα στοιχεία, ότι η ΟΜΗΡΟΣ ΑΕΒΕ και το 2018 παρήγαγε Φέτα ΠΟΠ χρησιμοποιώντας αγελαδινό γάλα, προφανώς σε μεγάλες ποσότητες. Η ΟΜΗΡΟΣ ΑΕΒΕ είναι υπότροπη, λοιπόν, για την πώληση λευκού τυριού, που παράγει με τη χρήση αγελαδινού γάλακτος -νωπού κι συμπυκνωμένου- (και μάλιστα με εισαγωγή μεγάλων ποσοτήτων), και διακινεί σαν Φέτα ΠΟΠ.\nΔεν είναι, βέβαια, η μοναδική εταιρία που το κάνει αυτό, όπως αποδεικνύεται από τα στοιχεία που έχουμε συγκεντρώσει και παρουσιάσει παλαιότερα σε άρθρα μας. Γνωρίζουμε εδώ και αρκετά χρόνια, ότι αρκετές μεγάλες γαλακτοβιομηχανίες χρησιμοποιούν την παράνομη μέθοδο της υπερδιήθησης, με την οποία συμπυκνώνουν το τυρόγαλα και στη συνέχεια το διοχετεύουν με σωλήνες μπαϊπάς στο παστεριωμένο γάλα πριν από την πήξη του. Ετσι, κατορθώνουν και αυξάνουν το όγκο και το βάρος της «μαϊμού» Φέτας ΠΟΠ.\n«Μαϊμού» Φέτα με υπερδιήθηση\nΜε την υπερδιήθηση μπορούν να παράγουν με τρία κιλά γάλακτος ένα κιλό «μαϊμού» Φέτας ΠΟΠ, ενώ για την παραγωγή πραγματικής Φέτας ΠΟΠ απαιτούνται τέσσερα κιλά παστεριωμένου γάλακτος (100% πρόβειου ή σε αναλογία μέχρι 70% πρόβειου και 30% γίδινου) για την παραγωγή ενός κιλού φέτας. Για να είναι συμφέρουσα για τους καπιταλιστές γαλακτοβιομήχανους και τυροκόμους η παράνομη μέθοδος της υπερδιήθησης, πρέπει να τυροκομούν τουλάχιστον 100 τόνους γάλα την ημέρα.\nΣε επικοινωνία που είχαμε με υπηρεσιακούς παράγοντες του ΕΛΓΟ-ΔΗΜΗΤΡΑ, που είναι ταυτόχρονα ελεγκτές και συνδικαλιστές, τους ρωτήσαμε γιατί οι συνάδελφοί τους που πραγματοποίησαν τον έλεγχο στην ΟΜΗΡΟΣ ΑΕΒΕ δεν επισήμαναν την ύπαρξη μηχανών υπερδιήθησης που χρησιμοποιούνται για την παραγωγή «μαϊμού» Φέτας ΠΟΠ. Μας απάντησαν ότι δεν μπορούν να αποδείξουν, ότι χρησιμοποιούνται για την παραγωγή Φέτας ΠΟΠ, διότι οι μηχανές της υπερδιήθησης βρίσκονται στο τέλος των εγκαταστάσεων, δίπλα στο τυρόγαλα. Σε συναδέλφους τους που εγείρουν ζήτημα απομάκρυνσης των μηχανών υπερδιήθησης από τις εγκαταστάσεις των γαλακτοβιομηχανιών και των αμιγώς τυροκομικών επιχειρήσεων απαντούν ότι αυτό δεν μπορεί να γίνει γιατί υπάρχει νομικό κενό.\nΗ θέση μας, μετά από ενδελεχή έρευνα και καλό διάβασμα του Κώδικα Τροφίμων και Ποτών είναι ότι δεν υπάρχει νομικό κενό. Γιατί η συμπύκνωση του γάλακτος, που γίνεται με την παράνομη μέθοδο της υπερδιήθησης, δεν απαγορεύεται μόνο στην παραγωγή Φέτας και λοιπών τυριών ΠΟΠ, αλλά και στην παραγωγή λευκών τυριών και τυριών από τυρογάλατα. Μάρτυράς μας οι υπουργικές αποφάσεις που δημοσιεύτηκαν στο ΦΕΚ Β στις 11-1-1994 για την παραγωγή Φέτας ΠΟΠ και όλων των άλλων τυριών ΠΟΠ, οι οποίες ενσωματώθηκαν στον ΚΤΠ.\nΠαραθέτουμε αποσπάσματα από τις υπουργικές αποφάσεις 313025 και 313026 (ΦΕΚ Β, 11.1.1994), που αφορούν την παραγωγή Φέτας ΠΟΠ και την παραγωγή ΚΕΦΑΛΟΤΥΡΙΟΥ (είναι και αυτό ΠΟΠ):\nΑναφέραμε ενδεικτικά τις δύο υπουργικές αποφάσεις του Γενάρη του 1994. Ολες οι υπουργικές αποφάσεις για τα τυριά ΠΟΠ έχουν συμπεριλάβει αυτές τις απαγορεύσεις για όλα τα τυριά ΠΟΠ. Οι απαγορευτικές διατάξεις παραπέμπουν ευθέως στα αποτελέσματα που επέρχονται από τη χρήση της υπερδιήθησης.\nΣτα λευκά τυριά, σύμφωνα με τον ορισμό, απαγορεύεται επίσης η χρήση συμπυκνωμένου γάλακτος. Αυτή όμως την απαγόρευση της χρήσης συμπυκνωμένου γάλακτος ο διευθύνων σύμβουλος Π. Χατζηνικολάου, αντί να την εφαρμόσει στην περίπτωση της ΟΜΗΡΟΣ ΑΕΒΕ, που πιάστηκε να χρησιμοποιεί συμπυκνωμένο γάλα στην παραγωγή λευκού τυριού, και να της αφαιρέσει την πιστοποίηση ακόμη και για τα λευκά τυριά, πετάει το μπαλάκι στο ΔΣ του ΕΦΕΤ (δηλαδή στην εξέδρα, μιλώντας με ποδοσφαιρικούς όρους).\nΑπ΄όλα όσα εκθέσαμε γίνεται φανερό για μια ακόμη φορά, ότι η χρήση της υπερδιήθησης απαγορεύεται σε όλα τα τυροκομικά προϊόντα και όχι μόνο στη Φέτα ΠΟΠ και στα υπόλοιπα τυριά ΠΟΠ. Είναι εκ του πονηρού οι απόψεις ότι δήθεν υπάρχει νομικό κενό ή ότι είναι δύσκολο να αποδειχτεί η παρανομία γιατί οι μηχανές της υπερδιήθησης είναι στο τέλος των εγκαταστάσεων δίπλα στο τυρόγαλα. Καλό θα είναι, και για τους εργαζόμενους στον ΕΛΓΟ-ΔΗΜΗΤΡΑ και ιδιαίτερα για τους κτηνοτρόφους, να διεκδικηθεί το αίτημα να ξηλωθούν εδώ και τώρα οι μηχανές της υπερδιήθησης.\nΟι υπουργοί που πέρασαν από το ΥΠΑΑΤ γνώριζαν ότι χρησιμοποιείται η παράνομη μέθοδος της υπερδιήθησης, όμως κώφευαν συστηματικά στα αιτήματα που έμπαιναν πιεστικά για να ξηλωθούν οι μηχανές της υπερδιήθησης.\nΘα ξεκινήσουμε από τον Αποστόλου, για να θυμηθούμε τι στάση κράτησε ακόμη και σε καταγγελίες βουλευτών του ΣΥΡΙΖΑ για τη χρήση της παράνομης μεθόδου της υπερδιήθησης.\nΣτις 21 Δεκέμβρη του 2017, συζητήθηκε στην Ολομέλεια της Βουλής επίκαιρη ερώτηση της βουλευτού του ΣΥΡΙΖΑ Π. Βράντζα, η οποία είναι κτηνίατρος και επιχειρηματίας του κτηνοτροφικού τομέα (πρόκειται για την κυρία που απεχθάνεται τη φτωχή αγροτιά και ενδιαφέρεται μόνο για τους μεγαλοαγρότες που μπορούν να απασχολούν και λογιστή). Στη δευτερολογία της η Βράντζα αναφέρθηκε στην παράνομη μέθοδο της υπερδιήθησης. Είπε μεταξύ των άλλων: «Ο δεύτερος λόγος είναι η εκτεταμένη νοθεία, είτε με τη χρήση άλλου γάλακτος, είτε με διαφορετική μέθοδο παρασκευής από αυτή που ορίζει ο νόμος. Εννοώ την υπερδιήθηση, η οποία χρησιμοποιεί πολύ λιγότερο ποσό γάλακτος για την παραγωγή ίδιας ποσότητας φέτας, υποτιθέμενης φέτας».\nΜολονότι αυτό που είπε η Βράντζα ήταν σαφέστατο, ο Αποστόλου έδωσε μια απάντηση σαν να μην ήταν μέσα στην αίθουσα και να μην άκουσε τι είπε. Δεν είπε τίποτα -για ξεκάρφωμα όπως λέμε- για την ανάγκη να ληφθούν άμεσα μέτρα προκειμένου να σταματήσει η παραγωγή φέτας με την παράνομη μέθοδο της υπερδιήθησης, αλλά μετατόπισε το ζήτημα στο λεγόμενο αυτοέλεγχο της αγοράς. Πιπίλισε τη γνωστή καραμέλα όλων των κυβερνήσεων και των καπιταλιστών, ότι αυτοί είναι αξιόπιστοι συνομιλητές και φροντίζουν για την παραγωγή υγιεινών και καλών προϊόντων. Ετσι, ο Αποστόλου έκλεισε ουσιαστικά το μάτι στους καπιταλιστές γαλακτοκομικών προϊόντων: «Εσείς τη δουλειά σας κι εγώ, κάθε φορά που θα μου λένε για την υπερδιήθηση, θα το γυρίζω στο καλαματιανό, μιλώντας για το εξίσου σημαντικό θέμα του αυτοελέγχου της αγοράς»!\nΟύτε τα προσχήματα δεν τήρησε ο συριζαίος υπουργός. Ο Αποστόλου έκλεισε το μάτι τους καπιταλιστές του γαλακτοκομικού τομέα, αναγορεύοντας σε σημαντικό ζήτημα το λεγόμενο αυτοέλεγχο της αγοράς, την ώρα που οι καπιταλιστές εισάγουν δεκάδες χιλιάδες τόνους νωπού αιγοπρόβειου γάλακτος, που το ελληνοποιούν, την ώρα που εισάγουν δεκάδες χιλιάδες τόνους συμπυκνωμένου γάλακτος, την ώρα που χρησιμοποιούν την παράνομη μέθοδο της υπερδιήθησης.\nΣυνεχίζουμε με τον διάδοχο του Αποστόλου, τον επίσης συριζαίο (και σήμερα τομεάρχη Αγροτικού) Αραχωβίτη. Στις 14 του Νοέμβρη του 2018, είχε ανεβάσει στην ιστοσελίδα του υπουργείου για «διαβούλευση» ένα σχέδιο Κοινής Υπουργικής Απόφασης για τον έλεγχο (υποτίθεται) της αγοράς γάλακτος. Αν και η διαβούλευση κράτησε μόνο δέκα μέρες, έπεσαν πολλές προτάσεις. Ανάμεσα σ’ αυτές ήταν και πρόταση για απαγόρευση της μεθόδου της υπερδιήθησης και ξήλωμα των εγκαταστάσεων από τις γαλακτοβιομηχανίες και τις τυροκομικές επιχειρήσεις που χρησιμοποιούν αυτή τη μέθοδο. Ο Αραχωβίτης αγνόησε προκλητικά την πρόταση και δεν συμπεριέλαβε τίποτα για την υπερδιήθηση στις διατάξεις της ΚΥΑ. Παραθέτουμε μία από τις προτάσεις που έγιναν στο πλαίσιο της «διαβούλευσης» από κάτοικο της Περιφέρειας Ηπείρου:\n«Ελεγχος της γραμμής παραγωγής της φέτας ώστε να διαπιστωθεί εάν στο μηχανολογικό εξοπλισμό της γραμμής παραγωγής υπάρχουν συνδεδεμένα συστήματα αντίστροφης ώσμωσης RO ή υπερδιήθησης UF. Συγκεκριμένα μετά την παραλαβή και πριν την παστερίωση του γάλακτος, γίνεται συμπύκνωση του γάλακτος με χρήση μεμβρανών (υπερδιήθηση – UF), που απαγορεύεται από την Υπουργική απόφαση για την ΠΟΠ “ΦΕΤΑ“ . Απαραίτητος ο συγκεκριμένος έλεγχος διότι δεν είναι δυνατή η ανίχνευση νοθείας του γάλακτος με συμπυκνώματα πρωτεϊνών ορού αγελαδινού γάλακτος που έχουν υποστεί θερμική επεξεργασία… Εάν στο χώρο παραλαβής του αιγοπρόβειου, στη γραμμή παραγωγής της “ΦΕΤΑΣ“, υπάρχουν συνδεδεμένα συστήματα αντίστροφης ώσμωσης RO ή υπερδιήθησης UF τότε θα πρέπει να γίνει εισήγηση από το κλιμάκιο για αφαίρεση του Κωδικού Αριθμού έγκρισης της εγκατάστασης».\nΣτην απαίτηση των κτηνοτρόφων (και όχι μόνο) για το ξήλωμα των μηχανών υπερδιήθησης κώφευε και ο λαλίστατος Βορίδης. Το ίδιο κάνει ο διάδοχός του Λιβανός στην περίπτωση της ΟΜΗΡΟΣ ΑΕΒΕ, η οποία χρησιμοποιεί (και) την παράνομη μέθοδο της υπερδιήθησης.\nΕνώ η ΟΜΗΡΟΣ ΑΕΒΕ παρήγαγε «Φέτα ΠΟΠ» (συμβατική και βιολογική) με αγελαδινό γάλα, νωπό και συμπυκνωμένο, ενώ χρησιμοποιεί την παράνομη μέθοδο της υπερδιήθησης και έτσι είναι μόνιμα υπότροπη, ο Λιβανός, αντί να αποφασίσει να της αφαιρέσει οριστικά την πιστοποίηση για την παραγωγή Φέτας ΠΟΠ, περιορίστηκε σε ένα διοικητικό πρόστιμο. Και αντί να εφαρμόσει το νόμο 4691/2020, που τον ψήφισε η κυβέρνηση Μητσοτάκη και τον διαφήμισε ο ίδιος, επέλεξε να εφαρμόσει τις διατάξεις που προβλέπουν διοικητικό πρόστιμο και όχι την αφαίρεση της πιστοποίησης για την παραγωγή Φέτας ΠΟΠ.\nΚρίνουμε σκόπιμο να παραθέσουμε τι προβλέπουν τόσο η ΚΥΑ του 2007 (είχε εκδοθεί από υπουργούς της κυβέρνησης Καραμανλή του νεότερου) όσο και ο νόμος 4691.\nΗ ΚΥΑ του 2007, στην παράγραφο 9 εδάφιο β’ του άρθρου 13, προβλέπει την αφαίρεση της πιστοποίησης παραγωγής Φέτας ΠΟΠ και τυριών ΠΟΠ: «Σε αυτή την περίπτωση, πέραν των όποιων διοικητικών κυρώσεων και προστίμων που προβλέπονται στην παρούσα απόφαση ή σε άλλες διατάξεις, επιβάλλεται η κύρωση της αφαίρεσης από τον παραβάτη της έγκρισης παραγωγής ή και συσκευασίας προϊόντων που αναφέρεται στο άρθρο 6 της παρούσας απόφασης» (σ.σ. παραγωγή Φέτας ΠΟΠ και τυριών ΠΟΠ).\nΤο άρθρο 28 του νόμου 4691 προβλέπει:\n«Μη συμμορφώσεις στην ορθή σήμανση της χώρας καταγωγής και χρήση των ενδείξεων Π.Ο.Π., Π.Γ.Ε., Ε.Π.Ι.Π. και βιολογικών προϊόντων\nΜετά το άρθρο 23 του ν. 4235/2014 (Α΄ 32) προστίθεται άρθρο 23Α ως εξής:\nΜη συμμορφώσεις ως προς τη σήμανση της χώρας καταγωγής και τη χρήση ενδείξεων Π.Ο.Π., Π.Γ.Ε., Ε.Π.Ι.Π. και βιολογικών προϊόντων\nΜη συμμορφώσεις ως προς τη σήμανση της χώρας καταγωγής των προϊόντων και τη χρήση ενδείξεων Προστατευόμενης Ονομασίας Προέλευσης (Π.Ο.Π.), Προστατευόμενης Γεωγραφικής Ένδειξης (Π.Γ.Ε.), Εγγυημένων Παραδοσιακών Ιδιότυπων Προϊόντων (Ε.Π.Ι.Π.) και ενδείξεων βιολογικών προϊόντων, συνιστούν:\nα) Η με πρόθεση παραγωγή, εισαγωγή, εξαγωγή, αποθήκευση, διακίνηση, επισήμανση, διαφήμιση, προώθηση ή διάθεση στην κατανάλωση τροφίμων, τα οποία, είτε τα ίδια είτε κατά τα συστατικά τους, εμφανίζονται να έχουν ως χώρα καταγωγής άλλη από αυτή από την οποία κατάγονται ή τόπο μεταποίησης ή παραγωγής ή προέλευσης άλλον από αυτόν στον οποίο μεταποιήθηκαν ή παράχθηκαν ή από τον οποίο προέρχονται ή τα οποία εμφανίζονται ως προϊόντα Π.Ο.Π., Π.Γ.Ε., Ε.Π.Ι.Π. ή βιολογικά, χωρίς να δικαιούνται τη χρήση των ενδείξεων αυτών, σύμφωνα με την ισχύουσα νομοθεσία.\nβ) Η με πρόθεση μη τήρηση των προδιαγραφών παραγωγής, διάθεσης, επισήμανσης, παρουσίασης και διαφήμισης των τροφίμων που φέρουν ενδείξεις Π.Ο.Π., Π.Γ.Ε., Ε.Π.Ι.Π. ή βιολογικών προϊόντων.\nγ) Η με πρόθεση κατάρτιση ή νόθευση εγγράφων, η χρήση πλαστών ή παραποιημένων εγγράφων ή η αντιποίηση της ταυτότητας μιας επιχείρησης τροφίμων για να επιτευχθεί η κυκλοφορία ή διάθεση των παραπάνω προϊόντων.\nΓια τις μη συμμορφώσεις της παρ. 1, επιβάλλονται κατά περίπτωση σύμφωνα με τις διατάξεις του παρόντος νόμου:\nα) Τα ακόλουθα διοικητικά μέτρα και κυρώσεις, σωρευτικά ή διαζευκτικά:\nαα) Περιορισμός ή απαγόρευση διάθεσης τροφίμων, σύμφωνα με τα άρθρα 6 και 7, αντίστοιχα.\nαστ) Μόνιμη αφαίρεση από τον μη συμμορφούμενο του δικαιώματος χρήσεως ενδείξεων Π.Ο.Π., Π.Γ.Ε., Ε.Π.Ι.Π. ή βιολογικών προϊόντων για τα προϊόντα για τα οποία διαπιστώνεται μη συμμόρφωση του παρόντος άρθρου. Η παρούσα κύρωση επιβάλλεται εφόσον ο μη συμμορφούμενος είναι υπότροπος“» (οι εμφάσεις δικές μας)\nΣυμπέρασμα: Ο Λιβανός πρέπει να αποφασίσει τη μόνιμη αφαίρεση από την ΟΜΗΡΟΣ ΑΕΒΕ της πιστοποίησης για την παραγωγή Φέτας ΠΟΠ και το ξήλωμα του μηχανισμού υπερδιήθησης, γιατί η χρήση αυτής της μεθόδου απαγορεύεται με βάση την ισχύουσα νομοθεσία.\nΥΓ. Υπάρχουν και άλλες εταιρίες που είναι υπότροπες στην παραγωγή «μαϊμού» Φέτας και άλλων τυριών ΠΟΠ και που χρησιμοποιούν την παράνομη υπερδιήθηση, ενώ οι κυβερνήσεις όλων των χρωμάτων (και η σημερινή) κωφεύουν ακόμα και όταν αποκαλύπτεται η δράση αυτών των εταιριών, περιοριζόμενες σε κάποια διοικητικά πρόστιμα της πλάκας. Μεγάλες εταιρίες, που έχουν και θυγατρικές σε άλλες χώρες, ελληνοποιούν όχι μόνο γάλα αλλά και τυροκομικά προϊόντα, εισάγοντάς τα μαζικά στη χώρας μας. Επειδή πρόκειται για πολύ σοβαρά ζητήματα, θα επανέλθουμε αυτοτελώς σε άλλο άρθρο.\nΠροηγούμενο ΆρθροΑπολύουν σωρηδόν εκπαιδευτικούς από τα ιδιωτικά σχολεία


Γ. Σταθάκης: Σε τέσσερα χρόνια έγιναν πολλά βήματα στα Χανιά ο χανιώτης υπουργός περιβάλλοντος και ενέργειας μιλά στα “χ.ν.” για τις ενεργειακές και πολιτικές εξελίξεις αλλά και για ζητήματα που αφορούν την τοπική κοινωνία - Χανιώτικα Νέα\nΓ. Σταθάκης: Σε τέσσερα χρόνια έγιναν πολλά βήματα στα Χανιά\nΟ Χανιώτης υπουργός Περιβάλλοντος και Ενέργειας μιλά στα “Χ.ν.” για τις ενεργειακές και πολιτικές εξελίξεις αλλά και για ζητήματα που αφορούν την τοπική κοινωνία\nΓια σημαντικά ζητήματα που αφορούν τα Χανιά και προωθήθηκαν τα τελευταία τέσσερα χρόνια μιλά ο αναπληρωτής υπουργός Περιβάλλοντος και Ενέργειας Γιώργος Σταθάκης, σε συνέντευξη που παραχώρησε στα “Χανιώτικα νέα”.\nΟ Χανιώτης υπουργός παρουσιάζει τις εξελίξεις στα ενεργειακά και απαντά για το Πέρα Πλατάνι αλλά και τα Λινοπεράματα, σε μια συνέντευξη που δόθηκε πριν από την εκδήλωση της χθεσινής πυρκαγιάς στο Ηράκλειο.\nΑναφέρεται επίσης στην αντιμετώπιση των πρόσφατων καταστροφών από την κακοκαιρία αλλά και στα αίτια των καθυστερήσεων αναφορικά με τα έργα στη Δημοτική Αγορά και στους Ιταλικούς Στρατώνες, ξεκαθαρίζοντας ότι τα χρήματα για αυτά είναι δεσμευμένα. Τέλος ξεκαθαρίζει ότι θα είναι και πάλι υποψήφιος βουλευτής Χανίων.\n• Το τελευταίο διάστημα η ανατολική Μεσόγειος βρίσκεται στο επίκεντρο ενεργειακών εξελίξεων, οι οποίες συζητήθηκαν και στο μεγάλο συνέδριο στο Χιούστον στο οποίο συμμετείχατε. Τι κλίμα συναντήσατε εκεί;\nΗ Ανατολική Μεσόγειος μπαίνει στον χάρτη των παραγωγών φυσικού αερίου μετά τις θαλάσσιες ανακαλύψεις κοιτασμάτων σε Ισραήλ, Αίγυπτο, Κύπρο και προοπτικά στην Ελλάδα. Αποδέκτης του φυσικού αερίου της Αν. Μεσογείου θα είναι φυσικά η Ευρώπη, η οποία θα έχει έλλειμμα αερίου για αρκετές δεκαετίες. Το διεθνές ενδιαφέρον είναι, λοιπόν, δεδομένο.\nΤρία είναι τα επίμαχα θέματα: Πρώτον η ασφάλεια της παραγωγής και της μεταφοράς του φυσικού αερίου. Ο East Med, ο υποθαλάσσιος αγωγός, αποκτά άρα στρατηγική σημασία.\nΔεύτερον, η συνεργασία των χωρών της περιοχής, που αποτυπώθηκε στην ίδρυση του East Med Gas Forum με έδρα το Κάιρο και τη συμμετοχή Ελλάδας, Κύπρου, Ισραήλ, Αιγύπτου, Ιταλίας, Ιορδανίας και Παλαιστινιακής Αρχής. Και τρίτο, η προσέλκυση των αναγκαίων επενδύσεων για την αξιοποίηση και τη μεταφορά, με την υιοθέτηση κοινών κανόνων.\n• Μετά και την ανακάλυψη του μεγάλου κοιτάσματος στην Κύπρο, υπάρχει μεγαλύτερη αισιοδοξία για τα κοιτάσματα νοτίως της Κρήτης;\nΗ ΝΑ Κρήτη εμφανίζει παρόμοια χαρακτηριστικά με υποθαλάσσιες περιοχές που ήδη έχουν δώσει ευρήματα και άρα υπάρχει σχετική αισιοδοξία. Παράλληλα η Ελλάδα έχει πλέον τόσο το κατάλληλο θεσμικό πλαίσιο για την έρευνα και εκμετάλλευση, όσο και δημόσιους οργανισμούς που μπορούν να σταθούν αρωγοί: Η ΕΔΕΥ έχει αναβαθμισθεί, αξιοποιώντας τις βέλτιστες πρακτικές διεθνώς. Παράλληλα δημιουργούμε το Ινστιτούτο Πετρελαϊκής Eρευνας, που θα εδρεύει στα Χανιά και θα επιδιώκει να φέρει κοντά ακαδημαϊκή και ερευνητική κοινότητα, δημιουργώντας αλυσίδες γνώσης και αξίας.\n• Ο αντίλογος στους υδρογονάνθρακες, θέλει την Κρήτη να επενδύει σε πράσινες μορφές ενέργειας, αξιοποιώντας σύγχρονα τεχνολογικά εργαλεία, σε μια εποχή που η κλιματική αλλαγή επιβάλει πιο φιλικές προς το περιβάλλον δραστηριότητες. Τι απαντάτε στη θέση αυτή;\nΗ Ευρώπη μέχρι το 2030 θα παράγει το 50-60% της ενέργειας που καταναλώνει από ΑΠΕ.\nΑυτό έχει συμφωνηθεί ήδη και η Ελλάδα με βάση το Εθνικό Σχέδιο για την Ενέργεια και το Κλίμα θα έχει το 2030 ενεργειακό μείγμα με 57% ΑΠΕ, 17% λιγνίτη και 23% φυσικό αέριο. Το φυσικό αέριο θεωρείται το καύσιμο-γέφυρα, που θα βοηθήσει τη μετάβαση στις ΑΠΕ. Σε αυτό το πλαίσιο είναι απολύτως θεμιτό η χώρα να μετρήσει τις προοπτικές της, όχι μόνο στην μεταφορά και διανομή, αλλά και στην παραγωγή υδρογονανθράκων, φυσικού αερίου, με γνώμονα, πάντα, την τήρηση των κανόνων ασφαλείας και του περιβαλλοντικού θεσμικού πλαισίου της ΕΕ, το οποίο έχει ενσωματωθεί πλήρως στην ελληνική νομοθεσία και είναι το αυστηρότερο στον πλανήτη. Πρόσφατα, μάλιστα, θεσμοθετήσαμε τα Παρατηρητήρια Υδρογονανθράκων. Ενας θεσμός που συνδέει την τοπική κοινωνία με όλο το παραπάνω πλαίσιο, εξασφαλίζοντας τον ανοικτό, δημόσιο έλεγχο, για την τήρηση των κανόνων ασφαλείας και προστασίας του περιβάλλοντος.\n• Παραμένοντας στον τομέα της Ενέργειας, βλέπουμε παράλληλα με τις δύο διασυνδέσεις να ξεκινούν συζητήσεις και για άλλες υποδομές στο νησί. Πρόσφατα εκδηλώθηκε ενδιαφέρον για μονάδα παραγωγής ενέργειας από την Motoroil στο Πέρα Πλατάνι. Ποια θέση θα κρατήσει το Υπουργείο στην πρόταση αυτή, δεδομένης της επιβάρυνσης της περιοχής, την οποία εδώ και δεκαετίες καταγγέλλουν οι κάτοικοί της.\nΗ αίτηση για εγκατάσταση μονάδας είναι πρωτοβουλία ιδιώτη και έχει τεθεί σε δημόσια διαβούλευση, όπου τοπικοί και άλλοι φορείς καλούνται να τοποθετηθούν. Στη συνέχεια το θέμα θα μεταφερθεί για απόφαση στη ΡΑΕ, η οποία καλείται να αποφασίσει εάν το έργο συνάδει με τον ενεργειακό σχεδιασμό για την Κρήτη και εάν καλύπτει τις χωροταξικές και άλλες προδιαγραφές. Οπότε ας περιμένουμε λίγο να κλείσει ο προβλεπόμενος αυτός κύκλος αξιολόγησης της συγκεκριμένης πρότασης.\n• Αντιδράσεις έχουμε και στο Ηράκλειο για τα Λινοπεράματα, με το γενικότερο ερώτημα να αφορά την ενίσχυση ρυπογόνων μονάδων που λειτουργούν στην Κρήτη, την ώρα που η Ευρωπαϊκή Ενωση πιέζει για το κλείσιμό τους. Γιατί προωθείται μια τέτοια εξέλιξη;\nΠρόκειται για άστοχες αντιδράσεις. Η πρόσφατη ρύθμιση διευκολύνει την ενίσχυση του ΑΗΣ Αθερινόλακκου και όχι του ΑΗΣ Λινοπεραμάτων, καταρχάς για το καλοκαίρι του 2019, προκειμένου να καλυφθεί η αύξηση της ζήτησης που προκαλεί η αλματώδης τουριστική ανάπτυξη. Κατά τα άλλα, έχουμε δείξει έμπρακτα, όπως με τη δρομολόγηση της διασύνδεσης της Κρήτης, ότι προωθούμε τη μείωση των εκπομπών αερίων θερμοκηπίου, τη μεγάλη διείσδυση των ΑΠΕ και την εξοικονόμηση ενέργειας.\nΉδη εντός του 2018 υπογράφηκαν οι συμβάσεις με τους αναδόχους για την υλοποίηση της Φάσης Ι της διασύνδεσης, δηλαδή με την Πελοπόννησο, με ορίζοντα υλοποίησης το πρώτο εξάμηνο του έτους 2020. Ένα έργο που είχε μείνει σε επίπεδο σχεδιασμού επί δεκαετίες, επιβαρύνοντας ετησίως με τουλάχιστον 400 εκατ. ευρώ τους λογαριασμούς των καταναλωτών όλης της χώρας και αναγκάζοντάς μας στα Χανιά να αναπνέουμε το νέφος της Ξυλοκαμάρας. Τώρα, με την ολοκλήρωση και της Φάσης ΙΙ (διασύνδεση με Αττική) την προσεχή διετία, οι πετρελαϊκές μονάδες θα τεθούν σε ψυχρή εφεδρεία, ελαφρύνοντας σημαντικά το κόστος παραγωγής ρεύματος, ενισχύοντας την ευστάθεια του δικτύου και κυρίως περιορίζοντας δραστικά το περιβαλλοντικό αποτύπωμα της ηλεκτροπαραγωγής.\n• Ολα τα μεγάλα ενεργειακά project που απασχολούν την Κρήτη, βρίσκονται σε αντιδιαστολή με τις υποδομές του νησιού και ειδικά στα δυτικά και στα νότια. Για παράδειγμα ενώ συζητούσαμε για αναβάθμιση του Β.Ο.Α.Κ., βλέπουμε τον υφιστάμενο δρόμο να καταρρέει στην κυριολεξία, με τις κατολισθήσεις να είναι αλλεπάλληλες. Προφανώς κανείς δεν περίμενε μέσα σε 4 χρόνια η κυβέρνηση να φτιάξει ένα σύγχρονο αυτοκινητόδρομο. Υπάρχει όμως κάτι ουσιαστικό να ειπωθεί στους πολίτες της Κρήτης; Ενα χρονοδιάγραμμα, μια ρεαλιστική προσέγγιση;\nΌπως ξέρετε ο Β.Ο.Α.Κ. μπαίνει στη δεύτερη φάση εκπόνησης μελετών, για την οποία θα έχουμε άμεσα ανακοινώσεις από τον αρμόδιο Υπουργό. Σύμφωνα με τον υπάρχοντα σχεδιασμό και τις σχετικές μελέτες, το τμήμα Χανιά – Καστέλι θα αποτελέσει μέρος του έργου.\nΣίγουρα μέσα σε 4 χρόνια δεν καταφέραμε να θεραπεύσουμε παθογένειες δεκαετιών. Πλην όμως έγιναν πολλά βήματα και αντιμετωπίστηκαν σοβαρές εκκρεμότητες\n• Την τοπική επικαιρότητα απασχολεί και το ζήτημα των μεγάλων καταστροφών που προκάλεσε η πρόσφατη κακοκαιρία. Από την υπόθεση αυτή αναδείχθηκαν παθογένειες του παρελθόντος που αφορούσαν παράνομη δόμηση, ανεπαρκείς υποδομές και κακοτεχνίες. Το κυβερνητικό σχέδιο εστιάζει στην αποκατάσταση των ζημιών ή να περιμένουμε μια ουσιαστική παρέμβαση που θα αγγίζει αυτά τα σοβαρά ζητήματα για τα οποία μέχρι σήμερα δεν έχει γίνει τίποτε στην Κρήτη;\nΗ κυβέρνηση αντέδρασε μάλλον θετικά, αποκαθιστώντας άμεσα βασικούς οδικούς άξονες με γέφυρες, προσφέροντας πιστώσεις για αποκατάσταση ζημιών σε άλλες υποδομές αλλά και στους παραγωγούς. Εντούτοις έχετε δίκιο ότι οφείλουμε να προσεγγίσουμε ευρύτερα το όλο θέμα. Αν και σίγουρα η κλιματική αλλαγή ευθύνεται για τη σφοδρότητα των καιρικών φαινομένων, εντούτοις οι καταστροφές συνδέονται και με ανθρωπογενή αίτια, αναδεικνύοντας προβλήματα στα έργα που πραγματοποιήθηκαν τις προηγούμενες δεκαετίες και συνολικότερα στο μοντέλο ανάπτυξης που ακολουθήθηκε. Αρα σε μεσοπρόθεσμη βάση θα πρέπει να υιοθετήσουμε διαφορετικές προσεγγίσεις, που θα διασφαλίζουν περισσότερη διαφάνεια στις συμβάσεις για τα δημόσια έργα, υψηλότερη ποιότητα στις υποδομές και απαρέγκλιτη εφαρμογή των περιβαλλοντικών κανόνων και συνολικότερα του θεσμικού πλαισίου.\nΗδη η κυβέρνηση έχει προωθήσει σειρά παρεμβάσεων (νόμος για τις δημόσιες συμβάσεις, νόμος για το δομημένο περιβάλλον, δημιουργία Παρατηρητηρίων Δόμησης, δασικοί χάρτες, κτηματολόγιο, οριοθέτηση λεκανών απορροής ποταμών και χειμάρρων) οι οποίες συμβάλλουν προς την κατεύθυνση αυτή αλλά θα πρέπει στην προσπάθεια να συστρατευτούν οι φορείς αυτοδιοίκησης και γενικότερα οι τοπικές κοινωνίες.\n• Επί των ημερών σας, είδαμε να ανακοινώνονται σημαντικές χρηματοδοτήσεις για έργα όπως η αποκατάσταση της Δημοτικής Αγοράς και οι Ιταλικοί Στρατώνες, χωρίς όμως να έχουν ξεκινήσει ακόμα οι σχετικές εργασίες. Πού οφείλεται αυτή η καθυστέρηση;\nΣίγουρα μέσα σε 4 χρόνια δεν καταφέραμε να θεραπεύσουμε παθογένειες δεκαετιών. Πλην όμως έγιναν πολλά βήματα και αντιμετωπίστηκαν σοβαρές εκκρεμότητες – θα αναφέρω μερικά ενδεικτικά παραδείγματα που σχετίζονται με τα Χανιά: η διεύρυνση των αρμοδιοτήτων και η ουσιαστική αναβάθμιση του Φορέα Διαχείρισης των προστατευόμενων περιοχών του νομού που θα αποτελέσει το εργαλείο διάσωσης και ανάδειξης του Ελαφονησιού, του Μπάλου και της Γραμβούσας, οι βιολογικοί της Παλαιόχωρας και της Σούγιας, η παραχώρηση του στρατοπέδου Μαρκοπούλου, αποτελούν εμβληματικές αποφάσεις και δράσεις. Είναι κρίσιμο να αντιληφθούμε, ότι η υλοποίηση όλων αυτών δεν οφείλεται ούτε στην καλύτερη οργάνωση, ούτε στην καλή μας τύχη, ούτε καν στην εξεύρεση των αναγκαίων πόρων για τη χρηματοδότηση των έργων. Έχει να κάνει αποκλειστικά με την ύπαρξη πολιτικής βούλησης να πραγματώσουμε τα αιτήματα της κοινωνίας. ΝΔ και ΠΑΣΟΚ μπορούσαν επίσης, αλλά δεν το έπραξαν και αξίζει να αναρωτηθούμε γιατί.\nΣε σχέση με τα δύο συγκεκριμένα έργα που αναφέρατε, τα αίτια της καθυστέρησης είναι διαφορετικά. Στην περίπτωση της Δημοτικής Αγοράς, την αρμοδιότητα έχει ο Δήμος, ο οποίος έπρεπε να αντιμετωπίσει – διαχειριστεί δυο κύρια ζητήματα: τη λειτουργία των καταστημάτων και τις δυσκολίες του τεχνικού σκέλους. Δυστυχώς, παρουσιάστηκε μεγάλη καθυστέρηση και στα δυο, όμως, τελικά, υπάρχει συνεννόηση με τους επαγγελματίες και συναίνεσή τους στα χρονοδιαγράμματα, ενώ και η Τεχνική Υπηρεσία φαίνεται να καταλήγει στη διαδικασία υλοποίησης ενός έργου μεγάλου και τεχνικά ευαίσθητου.\nΗ ανακατασκευή των Ιταλικών Στρατώνων αποτελεί άλλο ζήτημα. Το κτήριο είναι αποτυπωμένο και απαιτείται, ουσιαστικά, μόνο επικαιροποίηση της μελέτης, όμως, πρέπει να δούμε ποιος φορέας είναι κατάλληλος να εκτελέσει το έργο. Το κτήριο είχε παραχωρηθεί στο Υπουργείο Εθνικής Αμυνας, οι Υπηρεσίες του οποίου, επίσης δεν είναι εξοικειωμένες με εργασίες αναστήλωσης μνημείων. Με την πρόσφατη Απόφαση του Υπουργού Οικονομικών σχετικά με τα ακίνητα αρχαιολογικού ενδιαφέροντος που δεν παραχωρούνται στο Υπερταμείο, οι Ιταλικοί Στρατώνες περνούν στην αρμοδιότητα του Υπουργείου Πολιτισμού και Αθλητισμού, που θα προχωρήσει πλέον τις διαδικασίες. Η δήλωσή μου “πολλή φασαρία για το τίποτα”, σχετικά με όλους αυτούς που δήθεν αγωνιούσαν για τη διάσωση της πολιτιστικής μας κληρονομιάς, ενώ, όταν διαχειρίζονταν τα δημόσια πράγματα, δε δίσταζαν να ευαγγελίζονται μείωση των αρμοδιοτήτων των Υπηρεσιών του Υπουργείου Πολιτισμού, αποδείχτηκε εύστοχη. Ας κρατήσουμε όμως, παρακαλώ, ότι τα χρήματα για τα δυο αυτά έργα έχουν ήδη δεσμευτεί στο Πρόγραμμα Δημοσίων Επενδύσεων και πιστεύω σύντομα να έχουμε θετικές εξελίξεις.\n• Ολοκληρώνοντας, βρισκόμαστε σε μια χρονιά εκλογών, με τα σενάρια για τις υποψηφιότητες να κάνουν συνεχώς την εμφάνισή τους. Το ψηφοδέλτιο του ΣΥΡΙΖΑ στα Χανιά θα έχει διαφοροποιήσεις και κυρίως, εσείς θα είστε ξανά υποψήφιος στον νομό μας;\nΘα ήθελα να αποφύγω να εμπλακώ σε οποιαδήποτε σεναριολογία. Προσωπικά θα είμαι και πάλι υποψήφιος στα Χανιά.\nΓιώργος Σταθάκης Συνέντευξη Χανιά Χανιώτικα Νέα\n23 Μαρτίου 2019 11:55 πμ\nτελευταία ενημέρωση: 23 Μαρ 12:05 μμ


Σαμαράς: Ο κρατικός μηχανισμός αντέδρασε άμεσα στο σεισμό\n17:20 29/01/[email protected]:45\nΟ πρωθυπουργός στο Ληξούρι\nΣτις χτυπημένες από τον ισχυρό σεισμό περιοχές στο Ληξούρι επισκέφτηκε σήμερα Τετάρτη ο πρωθυπουργός, ο οποίος έφτασε αργά χθες το βράδυ στην Κεφαλονιά και πέρασε τη νύχτα του στο Αργοστόλι. Τι δήλωσε από το νησί.\nΤο Ληξούρι επισκέφτηκε το πρωί της Τετάρτης ο πρωθυπουργός Αντώνης Σαμαράς, για να δει από κοντά το μέγεθος της καταστροφής από των σεισμό των 5,8 βαθμών της κλίμακας Ρίχτερ, της Κυριακής. Σε δηλώσεις του ο πρωθυπουργός υπογράμμισε την άμεση αντίδραση του κρατικού μηχανισμού για την αντιμετώπιση των προβλημάτων, λέγοντας χαρακτηριστικά: «Ποτέ δεν υπήρχε τέτοια άμεση αντιμετώπιση». Επίσης ζήτησε να συνεχιστεί η προσπάθεια -ιδίως για τους κατοίκους του Ληξουρίου-, με τους οποίους και συνομίλησε κατά τη διάρκεια της επίσκεψης. Ο κ. Σαμαράς επισκέφθηκε το λύκειο του Ληξουρίου που έχει υποστεί μεγάλες ζημιές, μίλησε με τους καθηγητές και τους γονείς και στη συνεχεία μετέβη στο γηροκομείο. Επίσης, πήγε και στο δημαρχείο Ληξουρίου, όπου συνομίλησε με σεισμόπληκτους πολίτες που περιμένουν το βοήθημα των 600 ευρώ.\n«Ασφαλής τουριστικός προορισμός η Κεφαλονιά»\n«Ήρθα στην Κεφαλονιά για να δείξω ότι οι Έλληνες είναι δίπλα στο νησί και για να διαπιστώσω από κοντά την κατάσταση», τόνισε ο πρωθυπουργός από το Ληξούρι. Ευχαρίστησε τους μηχανικούς, καθηγητές του Πολυτεχνείου, αλλά και τους εθελοντές που συνδράμουν στο έργο της αποκατάστασης. «Στόχος είναι, το νησί να ξαναγυρίσει πολύ γρήγορα σε ρυθμούς φυσιολογικής ζωής», είπε ο πρωθυπουργός και τόνισε ότι ο πρωτοβάθμιος έλεγχος σε όλα τα σχολεία έχει τελειώσει. Οσα σχολεία δεν έχουν πρόβλημα θα λειτουργήσουν από τη Δευτέρα, ενώ για τα λίγα που παρουσιάζουν προβλήματα, έχει δοθεί εντολή στα συναρμόδια υπουργεία για την προσωρινή στέγαση των μαθητών. «Ο έλεγχος προχωράει και στις κατοικίες τα μαγαζιά, τα δημόσια κτίρια», σημείωσε ο πρωθυπουργός και υπογράμμισε ότι η Κεφαλονιά αποτελεί ασφαλή τουριστικό προορισμό.\n«Ήθελα να δω ο ίδιος τις συνέπειες του σεισμού», δήλωσε ο Αντώνης Σαμαράς κατά την άφιξή του χθες βράδυ από τις Βρυξέλλες στην Κεφαλονιά. «Θα κάνουμε τώρα μια πρώτη σύσκεψη. Απόψε θα κοιμηθούμε εδώ και αύριο το πρωί με το καλό, με το φως του ήλιου, θα δούμε περισσότερα και θα έχουμε να πούμε περισσότερα» είπε στους δημοσιογράφους που τον περίμεναν.\nΣτη συνέχεια ο κ. Σαμαράς έλαβε μέρος σε σύσκεψη που πραγματοποιήθηκε στο ΤΕΙ Ιονίων Νήσων, το οποίο από το σχέδιο «Ξενοκράτης» αποτελεί το κέντρο επιχειρήσεων σε καταστάσεις εκτάκτου ανάγκης, και ενημερώθηκε αναλυτικά για την μέχρι τώρα κατάσταση στο νησί.\nΝα θυμίσουμε ότι το ταξίδι του Έλληνα πρωθυπουργού στο νησί δεν ήταν προγραμματισμένο. Μετά τις συναντήσεις που είχε στις Βρυξέλλες αντί να επιστρέψει στην Αθήνα ο Αντώνης Σαμαράς αποφάσισε να προσγειωθεί στο νησί που επλήγη την Κυριακή από την πολύ ισχυρή σεισμική δόνηση των 5,9 Ρίχτερ.


Νέα Σμύρνη: Προφυλακιστέος ο 23χρονος για τον ξυλοδαρμό του αστυνομικού | in.gr\nTAGS: 23χρονοςαστυνομικόςνέα σμύρνηξυλοδαρμός\nΚατηγορείται για απόπειρα ανθρωποκτονίας - Ελεύθερος ο 22χρονος συλληφθείς επίσης για τα επείσοδια στη Νέα Σμύρνη.\n13 Μαρτίου 2021, 18:17\nΣτη φυλακή οδηγήθηκε μετά την απολογία του στην ανακρίτρια ο ένας από τους τρεις κατηγορουμένους για την απόπειρα ανθρωποκτονίας του ειδικού φρουρού στη συγκέντρωση της Νέας Σμύρνης.\nΠρόκειται για τον 23χρονο που συνελήφθη βάσει της παρακολούθησης των τηλεφωνικών συνομιλιών του.\nΣχετικά άρθρα: ➤ Νέα Σμύρνη : Άλλοθι επικαλείται ο «Ινδιάνος» ζητά εξέταση μαρτύρων – Όλη η απολογία του ➤ Αποκάλυψη: Ανάκληση κατάθεσης δείχνει λάθος σύλληψη για τον ξυλοδαρμό του αστυνομικού στην Ν. Σμύρνη ➤ Νέα Σμύρνη : Απίστευτη καταγγελία – «Με συνέλαβαν μέσα σε πολυκατοικία αφού χτύπησαν την κοπέλα μου»\nΟ Κωνσταντίνος Ζέρβας χαρακτήρισε ιστορική την ευκαιρία, ώστε από την εποχή των προβλημάτων να «περάσουμε σε μια εποχή λύσεων στα Βαλκάνια μέσα από συνεργασία, ανταλλαγή εμπειριών και καλών πρακτικών, μέσα από συναντίληψη»\nΜπάσκετ Ο Τζέιμς Χάρντεν καρφώνει και… τρελαίνεται στην κορυφή του Top10 (vid) 1 λεπτό πριν\nEnglish edition Von der Leyen: Compulsory vaccination should be considered by EU 3 λεπτά πριν\nΕλλάδα Μαρτυρία σοκ για τον ψευτογιατρό: Ο καρκίνος εξαπλωνόταν παντού και αυτός έλεγε ότι είχε γίνει... νερό 4 λεπτά πριν\nΕλλάδα Γεωργιάδης στο MEGA: «Οι 3.000 ζωές, που θα σωθούν με το μέτρο της υποχρεωτικότητας, κοστίζουν 100 ευρώ;» 5 λεπτά πριν\nΕλλάδα Η Θεσσαλονίκη συμμετέχει στο δίκτυο Βαλκανικών πόλεων 6 λεπτά πριν\nΠοδόσφαιρο Παναθηναϊκός – Διούδης και Παλάσιος στην ενδεκάδα απέναντι στον Βόλο 16 λεπτά πριν


Krasoblog: Το «Δεκάδραχμο του Πώρου» πρέπει να έρθει στην Ελλάδα\nΜία συλλογή με 650 περίπου νομίσματα από όλο τον αρχαίο ελληνικό κόσμο. Μία δημοπρασία που θα διεξαχθεί εντός ολίγων ημερών. Κι ανάμεσά τους ένα νόμισμα μοναδικό, που ξεχωρίζει για την ιδιαιτερότητα, τη σπανιότητα, την σημασία και την αξία του:\nΤο «Δεκάδραχμο του Πώρου» (326 – 324 π. Χ.) στο οποίο εικονίζεται ο Μέγας Αλέξανδρος κατά τη νίκη του εναντίον του ινδού βασιλιά Πώρου αλλά και η θεοποίησή του! Μόνον δέκα τέτοια νομίσματα είναι γνωστά παγκοσμίως και όλα σε μουσεία.\nΑλλά η Ελλάδα δεν διαθέτει κανένα. -Μπορεί να αποκτήσει αυτό το νόμισμα τώρα;\nΣτην δεύτερη όψη ο Αλέξανδρος κρατώντας το δόρυ στο ένα χέρι και κεραυνό στο άλλο δέχεται το στεφάνι που αποθέτει στο κεφάλι του η ΝίκηΤην Τετάρτη 4 Ιανουαρίου στην Νέα Υόρκη διεξάγεται η δημοπρασία του οίκου «Baldwin’s» στην οποία εκποιείται η περίφημη συλλογή «Prospero» με 650 περίπου νομίσματα επιλεγμένα ένα προς ένα _ως διαμάντια χαρακτηρίζονται_ από τον άγνωστο συλλέκτη. Το αργυρό «Δεκάδραχμο του Πώρου» έχει τιμή εκκίνησης 150.000 δολάρια υπολογίζεται όμως ότι θα φθάσει στο 1 εκατομμύριο! Αλλά το ζήτημα είναι, ότι πέρα από τη σπανιότητά του αυτό το νόμισμα έχει ιδιαίτερη ιστορική σημασία για τους Ελληνες καθώς εκδόθηκε στα βάθη της Ασίας καταγράφοντας το υψηλότερο σημείο πραγμάτωσης του οράματος του Μεγάλου Αλεξάνδρου για την κατάκτησης της Ανατολής. Όταν δηλαδή είχε επιτύχει τους στόχους του, βρισκόταν στη μεγάλη ακμή του και το μεγαλείο του ακτινοβολούσε σε κατακτημένες και μη χώρες ενώ οι στρατιώτες του δεν είχαν στασιάσει ακόμη και οι μεγάλες απώλειες δεν είχαν έρθει…\nΤο υπουργείο Πολιτισμού είναι ενήμερο για τη δημοπρασία αλλά ως γνωστόν χρήματα δεν υπάρχουν. Σε τέτοιες στιγμές όμως είναι, που κάνει θαύματα η ιδιωτική πρωτοβουλία, όπως έχει φανεί και σε άλλες περιπτώσεις. Γιατί η απόκτηση του νομίσματος είναι έως και θέμα εθνικής σημασίας.\n«Τα δεκάδραχμα θα πρέπει να παρήχθησαν, σε μικρές οπωσδήποτε ποσότητες, μεταξύ 326_324 π. Χ. στο διάστημα δηλαδή από τη μάχη στον Υδάσπη ποταμό έως την επιστροφή του εκστρατευτικού σώματος στη Βαβυλώνα και να συνιστούν ειδικές επετειακές αναμνηστικές εκδόσεις για τους παλαιοστρατιώτες της ινδικής εκστρατείας _ «αριστεία» τρόπον τινά προς επιβράβευση εξαιρετικών υπηρεσιών στο πεδίο των μαχών. Δεν αποκλείεται και η παραγωγή τους προς επίδοση είτε στους νικητές των αγώνων που διεξήχθηκαν στις νεοϊδρυμένες πόλεις στην περιοχή της ύστατης μάχης Βουκεφάλας και Νικαίας, είτε σε ορισμένους εκλεκτούς συμμετέχοντες στις εορτές που ακολούθησαν στη Βαβυλώνα». Αυτά αναφέρονται από τον επιφανή νομισματικό κ. Ιωάννη Τουράτσογλου σε κείμενο με τίτλο «Συμβολή στην οικονομική ιστορία του βασιλείου της Αρχαίας Μακεδονίας (6ος – 3ος π. Χ. αιώνας) στην έκδοση «Κέρμα ΙΙ».\nΠροϊόντα αυτής της πρωτόφαντης για την ελληνική πραγματικότητα ιδεολογικής πολιτικής θα πρέπει να θεωρηθούν οι νομισματικές σειρές που εκδόθηκαν στα βάθη της Ασίας και μάλιστα στο κατ΄εξοχήν κέντρο της αυτοκρατορίας του εκπεσόντος Μεγάλου Βασιλέως. Στη μία όψη του δεκάδραχμου απεικονίζεται ο Μέγας Αλέξανδρος επάνω στο άλογό του επιτιθέμενος εναντίον του Πώρου ο οποίος βρίσκεται σε ελέφαντα. Στην δεύτερη όψη ο Αλέξανδρος κρατώντας το δόρυ στο ένα χέρι και κεραυνό στο άλλο δέχεται το στεφάνι που αποθέτει στο κεφάλι του η Νίκη. Όπως γράφει πάλι ο κ. Τουράτσογλου στη σκηνή αυτή «Δεν απαθανατίζεται μόνον μία ιστορική στιγμή του αντιπαρατιθέμενου Αλέξανδρου στον Πώρο αλλά διατρανώνεται μεταξύ πραγματικότητας και μύθου η θεοποίηση του παντοκράτορος νικητή απεικονιζόμενη σε θριαμβική αγαλματική στάση, πάνοπλου κατά τα συμβατικά ανθρώπινα _ με δόρυ και ξίφος _ και κατά τα επουράνια _ με κεραυνό (στην οπίσθια όψη)». Πρόκειται δηλαδή για την έμπρακτη και με απτές αποδείξεις υλοποίησηαυτής της αποθέωσης, προφανώς με τη συμφωνία του ίδιου του Αλέξανδρου.\nΑλλά και στον κατάλογο της δημοπρασίας επισημαίνεται η σημασία του νομίσματος: «Το νόμισμα αυτό έχει μία συναρπαστική ιστορία καθώς τιμά τη νίκη του Μεγάλου Αλεξάνδρου εναντίον του ινδού βασιλιά Πώρου», αναφέρεται μεταξύ άλλων.\nΕδώ να σημειωθεί ότι η συλλογή Prospero περιλαμβάνει νομίσματα από όλο τον αρχαίο ελληνικό κόσμο, από τη Μεγάλη Ελλάδα και τη Σικελία στα δυτικά, ως τη Θράκη και τη Μακεδονία, τη Στερεά Ελλάδα, την Πελοπόννησο και τα νησιά του Αιγαίου, τις ακτές του Ιονίου, τη Βόρεια Αφρική και φυσικά την Ασία.\nΥπενθυμίζεται πάντως, ότι η πρόσφατη δημοπράτηση ρωμαϊκού νομίσματος με την επιγραφή «Ειδοί Μαρτίου» είχε φθάσει στα 546.250 δολάρια, τον περασμένο Νοέμβριο στην Καλιφόρνια ενώ ένα αργυρό νόμισμα (360/50 – 332 π. Χ. _) από την αρχαία Γόρτυνα εκποιήθηκε επίσης τον Νοέμβρη σε δημοπρασία των οίκων Morton & Eden LTD και Sotheby’s, αντί 479.000 δολαρίων.\nΟ Μέγας Αλέξανδρος επάνω στο άλογό του επιτίθεται εναντίον του Πώρου ο οποίος βρίσκεται σε ελέφαντα μαζί με τον οδηγό του\nΣτην δεύτερη όψη ο Αλέξανδρος κρατώντας το δόρυ στο ένα χέρι και κεραυνό στο άλλο δέχεται το στεφάνι που αποθέτει στο κεφάλι του η Νίκη\nΕκδήλωση στην Κορυτσά με θέμα τη ζωή των Βλάχων (φωτογραφίες)\n"Ψόφησαν στο δούλεμα" τον Αλέξη Τσίπρα, τον τρέλαναν στην καζούρα !


Μάρτιος 2016 – Π.Ο.Π.Κ.Σ.\nΣήμερα μόνο οι ηλίθιοι κάνουν δικτατορίες με τανκς, από τη στιγμή που υπάρχει η τηλεόραση. Umberto Eco, 1932-2016, Ιταλός συγγραφέας O Κοσμάς ο Αιτωλός είχε πει ότι Θα ‘ρθει καιρός που ο διάβολος θα μπει μέσα σ’ ένα κουτί και θα φωνάζει. Και τα κέρατά του θα ‘ναι στα κεραμίδια. Έτσι έγινε. Πολύ μας έχει…\nΤον 17ο αιώνα η ιστορία της Κρήτης παίρνει την πιο δραματική τροπή της ιστορίας της. Στις 23 Ιουνίου 1645 φτάνουν στην Κρήτη 100 πολεμικά πλοία, 350 μεταγωγικά, 50.000 στρατιώτες με αρχηγό τον Γιουσούφ πασά και τον Μουράτ αγά. Αποβιβάζονται στα Χανιά και πολιορκούν το φρούριο από στεριά και θάλασσα. Οι πολιορκημένοι ζητούσαν βοήθεια από τον…\nΌταν οι πλούσιοι κάνουν πόλεμο, είναι οι φτωχοί που πεθαίνουν. Jean-Paul Sartre, 1905-1980, Γάλλος φιλόσοφος Πόλεμος είναι όταν αλληλοσκοτώνονται άνθρωποι που δεν γνωρίζονται μεταξύ τους, επειδή κάποιοι άλλοι, που γνωρίζονται καλά μεταξύ τους, δεν κατάφεραν να συνεννοηθούν. Τρόμος σε όλη την Ευρώπη. Κάποιο πόλεμοι θρέφουν την τρομοκρατία και σήμερα θερίζουμε τους καρπούς. Άλλοι κάνουν πόλεμο…\nΤα επερχόμενα γεγονότα ρίχνουν τη σκιά τους από πριν. Thomas Campbell, 1777–1844, Σκωτσέζος ποιητής Ένιωθα βαθιά πως το ανώτατο που μπορεί να φτάσει ο άνθρωπος δεν είναι η Γνώση μήτε η Αρετή, μήτε η Καλοσύνη μήτε η Νίκη· μα κάτι άλλο πιο αψηλό, πιο ηρωικό κι απελπισμένο: Το Δέος, ο ιερός τρόμος. Αυτά είχε γράψει…\nΗ κοινωνία προετοιμάζει το έγκλημα. Ο εγκληματίας το διαπράττει. Βίκτωρ Ουγκώ, 1802-1885, Γάλλος συγγραφέας Σήμερα έχουμε 22 Μαρτίου. Είναι η 81η ημέρα του έτους κατά το Γρηγοριανό Ημερολόγιο. Υπολείπονται 284 ημέρες. Η εκκλησία μας γιορτάζει την Αγία Δροσίδα και τις πέντε Παρθένες. Σήμερα γιορτάζουν οι Δρόσος, Δροσίδα, Δροσούλα, Δροσία, Δρόσω, Δροσοσταλία, Δροσοσταλίδα. Σήμερα…\nΗ πρώτη μέρα της Άνοιξης Το τι και πως αντιλαμβάνονται οι άνθρωποι την Άνοιξη, σηκώνει πολύ συζήτηση. Λένε ότι η άνοιξη είναι ο τρόπος του Θεού να πει: «πάμε άλλη μια φορά». Ίσως γιατί δίνεται και πάλι η ευκαιρία στη φύση να καρποφορήσει. Ίσως πάλι επειδή δίνει άλλη μια ευκαιρία στον άνθρωπο, γνωρίζοντας ότι τις…


ΑΠΟΕΛ: Αδειάζει η κλεψύδρα, ανακοινώσεις στα σκαριά | Goal News Cy\nΑ' ΚΑΤΗΓΟΡΙΑΑΠΟΕΛΑΠΟΕΛ: Αδειάζει η κλεψύδρα, ανακοινώσεις στα σκαριά\nΑΠΟΕΛ: Αδειάζει η κλεψύδρα, ανακοινώσεις στα σκαριά\nΛίγο περισσότερο από ένα δεκαπενθήμερο έχει απομείνει για την έναρξη της προετοιμασίας (21 Ιουνίου) και όπως έχει προαναγγείλει ο πρόεδρος της εταιρείας, Πρόδρομος Πετρίδης, στη λογοδοσία του στη Γενική Συνέλευση, «στόχος είναι με την έναρξη της προετοιμασίας στις 21 Ιουνίου ο κ. Τραμετσάνι να έχει στη διάθεσή του, το μεγαλύτερο μέρος του ρόστερ και η ομάδα να ξεκινήσει απρόσκοπτα το βασικό στάδιο που θα πραγματοποιηθεί στην Αυστρία».\nΠράγμα που σημαίνει πως η άμμος από την κλεψύδρα αδειάζει σε ό,τι έχει να κάνει με τις ανανεώσεις, τους δανεισμούς και τα υπόλοιπα θέματα που αφορούν τον προγραμματισμό. Πέρα από τις ανανεώσεις των Αλωνεύτη, Βάτερμαν και Μερκή, δεν έχει ανακοινωθεί τίποτα άλλο επίσημα, παρά τις όποιες ενδείξεις και πληροφορίες κυκλοφορούν γύρω από το γαλαζοκίτρινο μετεγγραφικό μέτωπο. Γι’ αυτό και οι αμέσως επόμενες μέρες αναμένεται να είναι ενδεικτικές σε ό,τι έχει να κάνει με τον προγραμματισμό και τις ανακοινώσεις για τον ΑΠΟΕΛ που βρίσκονται στα σκαριά.\nΔιαβάστε επίσης: O Noύνο ρίχνει νερό στο κρασί του


ΑΡΧΙΚΗ / ΟΜΟΡΦΙΑ / ΠΡΟΣΩΠΟ / Αυτά είναι τα 5 συχνότερα make up λάθη που κάνουμε όλες\nΜπορεί να μας χαρίσει λάμψη και νεανικότητα, μπορεί να μας προσθέσει ή να μας αφαιρέσει χρόνια. Ο λόγος για το μακιγιάζ που κάθε γυναίκα, λιγότερο ή περισσότερο αγαπά και εφαρμόζει. Πότε όμως η εφαρμογή του μακιγιάζ γίνεται πρόβλημα; Ποια λάθη μπορούν να κοστίσουν ακριβά στην εικόνα μας;\nΈντονα μάτια- Έντονα χείλη: Ένα συχνό λάθος που κάνουν οι περισσότερες είναι ότι μακιγιάρουν έντονα τα μάτια τους και τα χείλη τους. Αυτό κάνει το makeup φορτωμένο και το αποτέλεσμα δεν είναι καθόλου κολακευτικό. Προτιμήστε να τονίσετε μία από τις δύο περιοχές.\nΈντονη μάσκαρα: Σπανίως χρειάζεται να βάζετε πολλές στρώσεις μάσκαρα στις βλεφαρίδες σας. Τοποθετείστε λιγότερη ποσότητα για να αποκτήσετε σαγηνευτικό ''βλέμμα ελαφιού.'' Η έντονη μάσκαρα κάνει τις βλεφαρίδες να κολλάνε μεταξύ τους δίνοντας ένα πολύ κακό αποτέλεσμα.\nΠερίγραμμα χειλιών σε διαφορετική απόχρωση από το lipstick: Μία συνήθεια που την είχαν κυρίως οι γυναίκες της δεκαετίας του 1990 και έχει περάσει ανεπιστρεπτί. Χρησιμοποιήστε ίδια απόχρωση περιγράμματος με το lipstick. Χαρίζει βάθος στα χείλη και τους δίνουν καλύτερο σχήμα.\nΦανταχτερή σκιά: Άλλη μία επιλογή που θυμίζει περασμένες δεκαετίες. Το αποτέλεσμα σχεδόν πάντα καταλήγει κιτς. Προτιμήστε σκιές σε παστέλ αποχρώσεις.\nΠολύ ανοιχτή βάση makeup: Η βάση είναι απαραίτητη για το καθημερινό makeup. Για αυτό τον λόγο χρησιμοποιήστε τόνους που ταιριάζουν στον τύπο του δέρματος σας. Αποφύγετε τους πολύ πιο ανοιχτούς τόνους από την απόχρωση της επιδερμίδας . Το δέρμα σας δεν θα φαίνεται υγιές και ζωντανό.


How To Lose A Guy In 10 Days – Όλα όσα πρέπει να ξέρεις για το remake της ταινίας | Πάστα Φλώρα\n1. Μεγάλες tote bags και backbags\nΗ καθημερινότητα στο γραφείο απαιτεί κομψές και ταυτόχρονα πρακτικές επιλογές που διευκολύνουν τις εργαζόμενες γυναίκες. Οι μεγάλες τσάντες σε έντονα χρώματα για όσες θέλουν να δώσουν μια νότα χρώματος στο κλασικό office look τους συνιστούν την ιδανικότερη λύση. Προτιμήστε χρώματα όπως το κόκκινο, το καφέ και το κίτρινο, λευκό ή ακόμη και τσάντες λουστρίνι δίνοντας λάμψη στο ντύσιμό σας.\nΤα sneakers έχουν μπει δυναμικά στην καθημερινότητά μας, αντικαθιστώντας τις ψηλοτάκουνες γόβες. Ένα ζευγάρι λευκά αθλητικά διευκολύνει τη σύγχρονη γυναίκα και παράλληλα προσδίδει στιλ σε ένα κλασικό κοστούμι, φέρνοντας το στο σήμερα. Για όσες δεν προτιμούν τα casual sneakers, αλλά είναι πιστές στις all time classics ψηλοτάκουνες γόβες, μπορούν να επιλέξουν λευκές γόβες ή γόβες λουστρίνι.\n3. Διακριτικά, αλλά λαμπερά αξεσουάρ\nCat eye γυαλιά, μαύρες ζώνες με ασημένια ή χρυσή αγκράφα, διακριτικοί κρίκοι ή σκουλαρίκια με γεωμετρικά σχέδια συγκαταλέγονται στις σύγχρονες και σικάτες επιλογές για το σωστό office look.\n4. Ψηλόμεσες παντελόνες και δερμάτινα παντελόνια.\nΤα ψηλόμεσα παντελόνια κολακεύουν το γυναικείο σώμα και σε συνδυασμό με μια ζώνη μπορούν να αποτελέσουν μια safe chic επιλογή για το γραφείο. Ένα δερμάτινο ψηλόμεσο παντελόνι συνδυασμένο με ένα λευκό πουκάμισο ή ακόμα και με ένα T-shirt συνιστούν μια άνετη και καθημερινή εμφάνιση στο χώρο εργασίας.\nFashion tips Γραφείο Δουλειά Μαρία Μωραΐτη


Tornos News | Πράσινο φως για τη μαρίνα Elounda Hills με χρήσεις για ξενοδοχείο, καταστήματα & πεδίο προσέγγισης ελικοπτέρων\nΣοφία Κοντογιάννη 05.08.2020 | 11:42\nMε κοινή απόφαση του υπουργού Τουρισμού Χάρη Θεοχάρη και του υπουργού Περιβάλλοντος και Ενέργειας Κωστή Χατζηδάκη εγκρίθηκε η χωροθέτηση της μαρίνας Elounda Hills στην περιοχή Πλευρά Ελούντας στον Άγιο Νικόλαο Λασιθίου Κρήτης.\nΗ μαρίνα θα έχει δυνατότητα εξυπηρέτησης 202 σκαφών. Η χερσαία ζώνη της μαρίνας διαμορφώνεται κατά μήκος του θαλασσίου μετώπου και καταλαμβάνει την παράκτια ζώνη από την οριογραμμή παραλίας μέχρι τη σημερινή ακτογραμμή (αιγιαλός) επιφάνειας 28.540 m2 , καθώς και θαλάσσιο χώρο που επιχώνεται επιφάνειας 14.776 m2 . Στο βορειοανατολικό τμήμα της μαρίνας, θα διαμορφωθεί λιμενική εγκατάσταση πρόσδεσης και εξυπηρέτησης super-yachts, η οποία περιλαμβάνει κατάλληλα διατεταγμένα μόνιμα αγκυροβόλια και προστατευμένο από τον καιρό μέτωπο για την εξυπηρέτηση της από/επιβίβασης από τα tender των σκαφών, καθώς και παραλιακή διαμόρφωση για περίπατο και αναψυχή. Η πρόσδεση των σκαφών στη λιμενική εγκατάσταση πρόσδεσης θα γίνει με πλωτά ναύδετα.\nΣτη χερσαία ζώνη της μαρίνας ορίζονται 3 οικοδομικά τετράγωνα και συγκεκριμένα:\n-Το πρώτο οικοδομικό τετράγωνο καταλαμβάνει το βορειοανατολικό τμήμα της χερσαίας ζώνης, όπου διαμορφώνεται ο πυρήνας της μαρίνας δηλαδή το διοικητικό και λειτουργικό της κέντρο. Το εν λόγω οικοδομικό τετράγωνο συγκεντρώνει χρήσεις όπως κτίριο διοίκησης, λιμεναρχείο, τελωνείο, ιατρείο, πύργο ελέγχου, φυλάκιο εισόδου, καταστήματα παροχής υπηρεσιών, καταστήματα, χώρους υγιεινής - αποδυτήρια, αποθήκες, εστιατόρια, αναψυκτήρια, ξενοδοχείο - ξενώνα, υδροθεραπευτήριο (spa), χώρο παροχής ιατρικής φροντίδας, ναΐσκο, χώρο προσωπικού, κολυμβητικές δεξαμενές, υπαίθριοι πολιτιστικοί χώροι, χώροι στάθμευσης, σταθμό καυσίμων και παραλαβής καταλοίπων από τα σκάφη και Η/Μ εγκαταστάσεις. Επίσης, περιλαμβάνει τη κύρια οδό πρόσβασης στη μαρίνα, καθώς και εκτάσεις φυσικού ανάγλυφου.\n- Το δεύτερο οικοδομικό τετράγωνο εκτείνεται στο μεσαίο τμήμα της μαρίνας, όπου διαμορφώνεται μία εστία με κτιριακές υποδομές για την εξυπηρέτηση των επιβαινόντων στα σκάφη, τους επισκέπτες της μαρίνας και το κοινό. Το εν λόγω οικοδομικό τετράγωνο περιλαμβάνει φυλάκιο εισόδου, καταστήματα παροχής υπηρεσιών, καταστήματα, χώρους υγιεινής - αποδυτήρια, αποθήκες, εστιατόρια, αναψυκτήρια, χώρο προσωπικού, κολυμβητικές δεξαμενές, χώρους στάθμευσης και Η/Μ εγκαταστάσεις.\n-Το τρίτο οικοδομικό τετράγωνο καταλαμβάνει το νοτιοδυτικό τμήμα της μαρίνας, όπου διαμορφώνεται μία δεύτερη εστία με κτιριακές υποδομές για την εξυπηρέτηση των επιβαινόντων στα σκάφη, τους επισκέπτες της μαρίνας και το κοινό. Το εν λόγω οικοδομικό τετράγωνο περιλαμβάνει φυλάκιο εισόδου, καταστήματα παροχής υπηρεσιών, καταστήματα, χώρους υγιεινής - αποδυτήρια, αποθήκες, εστιατόρια, αναψυκτήρια, χώρο προσωπικού, κολυμβητικές δεξαμενές, χώρους στάθμευσης και Η/Μ εγκαταστάσεις.\nΣτην εκτός οικοδομικών τετραγώνων επιφάνεια της μαρίνας (συμπεριλαμβανομένης της ζώνης αιγιαλού και παραλίας) επιτρέπεται η κατασκευή οικίσκων για τη στέγαση ηλεκτρομηχανολογικών εγκαταστάσεων, αποθηκών, στεγάστρων, περγκόλων, κολυμβητικών δεξαμενών, σταθμού καυσίμων και παραλαβής καταλοίπων από τα σκάφη, πεδίου προσγείωσης/απογείωσης ελικοπτέρου και ζώνης εξυπηρέτησης σκαφών.\n1) Πράσινο φως για αλλαγή χρήσης 4όροφου κτιρίου σε ξενοδοχείο στο κέντρο της Αθήνας\n2) Εγκρίσεις για το νέο 5άστερο ξενοδοχείο «Ikos Odisia» στην Κέρκυρα, πολυτελές κάμπινγκ στη Βούλα και ανακατασκευή κτιρίου στη Συγγρού\n3) Eνισχύσεις για νέα ξενοδοχεία σε Ζάκυνθο και Μήλο\n4) Αποφάσεις για νέο ξενοδοχείο στη Ρεντίνα Βόλβης και για συνένωση ξενοδοχείων στην Κω